Για θεραπεία στο εξωτερικό ο 12χρονος Ρώσος! Τι ενόχλησε τη μητέρα του – ΙΑΤΡΟΙ\nΓια θεραπεία στο εξωτερικό ο 12χρονος Ρώσος! Τι ενόχλησε τη μητέρα του\nΣτο εξωτερικό θα συνεχίσει όπως όλα δείχνουν, τελικά την αποκατάσταση ο μικρός Ρώσος που πριν από λίγες ημέρες είχε συγκλονίσει το Πανελλήνιο μετά από δεκάδες μαχαιριές που δέχθηκε χωρίς λόγο από 20χρονο Ολλανδό ανιματέρ. Γιατί θέλει τελικά να αποχωρήσει η μητέρα του;\nΕκτός Ελλάδος επιθυμεί τελικά -σύμφωνα με πληροφορίες- να συνεχίσει το παιδί της την αποκατάσταση μετά τα σοβαρά τραύματα που υπέστη, η μητέρα του.\nΣύμφωνα με πληροφορίες τα τελευταία 24ωρα η Ρωσίδα μητέρα άλλαξε στάση απέναντι στις ελληνικές αρχές και πια επιδιώκει να φύγουν εκτός Ελλάδος.\nΜάλιστα πηγές αναφέρουν ότι διαμήνυσε στις ελληνικές αρχές μέσω του δικηγόρου της, ότι θέλει να συνεννοηθεί με την ιδιωτική ασφαλιστική της εταιρεία για το που ακριβώς θα συνεχισθεί η θεραπεία του 12χρονου. Άλλωστε το παιδί που παρουσιάζει τραύματα σχεδόν σε όλο του το κορμί, αντιμετωπίζει κινητικά προβλήματα ως συνέπεια των άγριων χτυπημάτων. Γι αυτό και θα απαιτηθούν αρκετές φυσιοθεραπείες και αγωγές για να μπορέσει να συνέλθει.\nΠληροφορίες αναφέρουν ότι η Ρωσίδα μέσω του δικηγόρου της ζήτησε από τις ελληνικές αρχές να διακόψουν κάθε πληροφόρηση προς τα ΜΜΕ σχετικά με την ίδια και την πορεία της υγείας του 12χρονου. Φαίνεται πως η απόφαση αυτή ελήφθη προκειμένου να προστατευθούν τα προσωπικά δεδομένα του παιδιού καθώς ήδη πολλές λεπτομέρειες της υγείας του έχουν διαρρεύσει τόσο σε Ελληνικά όσο και σε Ρωσικά Μέσα Ενημέρωσης.\nΜάλιστα η μητέρα φέρεται να είναι έντονα εκνευρισμένη από συνεχείς πιέσεις που δέχεται από ΜΜΕ για την αποκάλυψη διαφόρων πληροφοριών.\nΌλα δείχνουν ότι η απόφαση για φύγουν από τη χώρα μας θα ληφθεί άμεσα δεδομένου ότι οι όποιες θεραπείες θα πρέπει να ξεκινήσουν για τον 12χρονο.\nΝα σημειωθεί ότι αρχικά η μητέρα είχε δηλώσει στους εκπροσώπους του υπουργείου Υγείας ότι επιθυμούσε να παραμείνει στην Ελλάδα καθως ήταν εξαιρετικά ευχαριστημένη από την άμεση αντρίδραση των γιατρών και των υγειονομικών μονάδων.


8/3/1907 – Γέννηση Κωνσταντίνου Καραμανλή – Ίδρυμα Κωνσταντίνος Γ. Καραμανλής\nIn Σαν σήμερα Posted 08 Μαρτίου, 2019\nΟ Κωνσταντίνος Καραμανλής γεννήθηκε στην ύπαιθρο της Ανατολικής Μακεδονίας, υπό οθωμανική κατοχή. Η γενέτειρά του, το χωριό Κιούπκιοϊ – η σημερινή Πρώτη – απέχει 50 χιλιόμετρα από τις Σέρρες και βρίσκεται σχεδόν στη μέση της οδού που οδηγεί από τους Φιλίππους στην Αμφίπολη.\nΟ ίδιος ο Κ. Καραμανλής, σε πρόχειρες ιδιόγραφες βιογραφικές σημειώσεις του, αναφέρεται σε εκείνη την εποχή:\n«Κατά την εποχήν εκείνην ο Μακεδονικός Αγών ευρίσκετο εις το αποκορύφωμά του. Ο πατέρας μου ήτο ενεργώς αναμεμιγμένος εις τον αγώνα, γι’ αυτό και ήτο ο στόχος των Τούρκων και των Βουλγάρων κομιτατζήδων. Ενθυμούμαι ακόμα τα όπλα, τα οποία ήσαν αποθηκευμένα σε μία υπόγειο κρύπτη του σπιτιού μας και τα οποία ο πατέρας μου διοχέτευε προς τους Έλληνας αντάρτας. Το βράδυ μάλιστα της γεννήσεώς μου συνέβη να φιλοξενήται στο σπίτι μου ο αρχηγός της ομάδος Παγγαίου, καπετάν Δούκας, με μερικά παλικάρια του. Όταν τους ανηγγέλθη η γέννησίς μου, την εόρτασαν με πυροβολισμούς, των οποίων τα ίχνη στην οροφήν διετηρήθησαν έκτοτε κατ’ επιθυμίαν του πατρός μου. Τα πρώτα μου χρόνια έζησα μέσα σ’ αυτό το κλίμα της εθνικής εξάρσεως και, όταν με ρωτούσαν τι θα γίνης άμα μεγαλώσης, απαντούσα, Καπετάνιος. Γι’ αυτό και στις φωτογραφίες μου της εποχής εκείνης εμφανίζομαι οπλισμένος σαν αστακός.\nΠρώτη παρέμβαση του Κ. Καραμανλή μετά το πραξικόπημα της 21ης Απριλίου


Art Athina 2010 - artingreece\nΜετά την κατά γενική ομολογία επιτυχημένη «15η Art Athina» τον περασμένο Μάιο, η Διεθνής Συνάντηση Σύγχρονης Τέχνης επιστρέφει με τη 16η διοργάνωσή της, η οποία θα πραγματοποιηθεί από τις 13 έως και τις 16 Μαΐου 2010. Παρά τη μεγάλη παγκόσμια οικονομική κρίση, και φέτος συμμετέχουν 58 γκαλερί από 11 χώρες (Αυστρία, Βέλγιο, Γαλλία, Γερμανία, Ελλάδα, ΗΠΑ, Ιταλία, Κύπρος, Μεγάλη Βρετανία, Ολλανδία, Τουρκία), με έργα περισσότερων από 300 καλλιτεχνών. Επίσης, παρουσιάζονται 42 φορείς που σχετίζονται με τη σύγχρονη τέχνη (μουσεία, ιδρύματα, εκδόσεις τέχνης και media).\nΟι πολιτιστικοί φορείς, οι εκδοτικοί οίκοι και τα μέσα μαζικής ενημέρωσης θα έχουν και αυτά μια δυναμική παρουσία στην ART-ATHINA 2010. Ανάμεσά τους θα συμμετάσχουν και οι: AICA Ελλάς, AKTO, artAZ, ARTeSHOP, Atelier Σπύρου Βασιλείου, Athens Voice, Atopos Cultural Organization, Deree, Εθνικό Θέατρο – Κοινή Θέα, Εκδόσεις Άγρα, Εκδόσεις Μέλισσα, Εκδόσεις Νηρέας, Ε.ΚΕ.ΘΕ.Χ, Ελληνοαμερικανική Ένωση, Gallery Guide, Highlights, Ίδρυμα ΔΕΣΤΕ, Ινστιτούτο Σύγχρονης Ελληνικής Τέχνης, Κολλέγιο Βακαλό, Κρατικό Μουσείο Σύγχρονης Τέχνης, Κύβος Εκδόσεις Τέχνης, Kunsthalle Athena, Μακεδονικό Μουσείο Σύγχρονης Τέχνης, Μηνάς Χατζηχρήστου - Οίκος Συντήρησης Έργων Τέχνης, Motto Distribution, Μουσείο Μπενάκη, Μουσείο Φωτογραφίας Θεσσαλονίκης, Ozon, Πέργαμος – Εκδόσεις Αδάμ, Quintessentially, Σπίτι της Κύπρου, Συλλεκτικές Εκδόσεις Διάττων – Καστανιώτη, Τα Νέα της Τέχνης, Velvet magazine, Yatzer.\nΗ διεθνώς καταξιωμένη φουάρ θεσμοθετήθηκε το 1993 από τον Πανελλήνιο Σύνδεσμο Αιθουσών Τέχνης με σκοπό την παρουσίαση στο ευρύ κοινό επιλογών από τη σύγχρονη καλλιτεχνική παραγωγή αναγνωρισμένων, αλλά και νέων Ελλήνων και ξένων καλλιτεχνών. Η ανάδειξη των νέων καλλιτεχνικών τάσεων και προβληματισμών στη σύγχρονη τέχνη διεθνώς είναι επίσης ένας από τους σημαντικούς στόχους της ART-ATHINA, προκειμένου αφενός να ενημερώσει το ελληνικό κοινό ως προς τις εξελίξεις στα εικαστικά δρώμενα και αφετέρου να ενεργοποιήσει διαύλους επικοινωνίας και ζύμωσης με το διεθνές περιβάλλον. Η ART-ATHINA κάθε χρόνο αποκτά όλο και περισσότερους πιστούς οπαδούς –διάσημους καλλιτέχνες, εξέχοντες τεχνοκριτικούς, μεγάλους συλλέκτες και φανατικούς φιλότεχνους– που καταφθάνουν από παντού και μεταμορφώνουν για λίγες μέρες την Αθήνα σε μια παλλόμενη από δυναμισμό καλλιτεχνική σκηνή.\nΜε αυτόν τον γνώμονα, το διοικητικό συμβούλιο του Π.Σ.Α.Τ., ο γενικός διευθυντής της ART-ATHINA Αλέξανδρος Ι. Στάνας, και η εταιρεία D.art που έχει αναλάβει τη διοργάνωση προετοιμάζουν για τον Μάιο ένα πρόγραμμα παράλληλων εκδηλώσεων που θα αγκαλιάσει ολόκληρη την πόλη.\nΣτο πλαίσιο της ART-ATHINA 2010 θα φιλοξενηθεί η παράλληλη έκθεση Βιβλία Ελλήνων καλλιτεχνών: Σύγχρονες εικαστικές δημιουργίες σε επιμέλεια Μαρίας Α. Αγγελή, δίνοντας στον επισκέπτη την ευκαιρία να έρθει σε επαφή με βιβλία, το καθένα από τα οποία είναι από μόνο του ένα έργο τέχνης. Στόχος της έκθεσης είναι να ρίξει φως σε αυτήν την άγνωστη στο ευρύ κοινό καλλιτεχνική παραγωγή, να συμβάλει στην ολοκληρωμένη εικόνα αυτού του έργου Ελλήνων καλλιτεχνών και να θέσει δυναμικά το καλλιτεχνικό βιβλίο στην αγορά της τέχνης. Η έκθεση θα περιέχει βιβλία Ελλήνων καλλιτεχνών που εστιάζουν σε μια ιδέα, μια εμμονή, έναν κώδικα ή αποτελούν καταγραφή, σχολιασμό, αυτονόμηση και εντέλει μεταμόρφωση μιας σειράς στοιχείων ενός καλλιτεχνικού project. Πολλές φορές τα βιβλία αυτά αναπτύσσουν αφηγήσεις εικαστικών κειμένων, συναρτούν τον λόγο με την εικόνα για αναγνώσεις πέραν της γλώσσας, επιτρέπουν στο γράμμα, στη λέξη, στο σημείο, στο σκίτσο, στην εικόνα να αναλάβει την πλοήγηση στις σελίδες τους, εξαρτούν το μήνυμά τους από τη μορφή και την ύλη του βιβλίου. Επιτρέπουν επίσης να εκφραστεί μία άλλη –ίσως περισσότερο μύχια ή προσωπική– φωνή του δημιουργού, αποτυπώνουν τη συνομιλία μιας ομάδας καλλιτεχνών με στόχο να δημιουργηθεί ένα βιβλίο-κολεκτίβα, ενθαρρύνουν τη συμμετοχή και τη δημιουργικότητα του επισκέπτη. Τα βιβλία καλλιτεχνών προσκαλούν σε ένα ταξίδι cover to cover, σε ανατρεπτικές αναγνώσεις, σε εμπλοκή του συναισθήματος. Κρυμμένα νοήματα, ευαίσθητα και τολμηρά υλικά, ευφάνταστες συνθέσεις, ποικιλία μεγεθών και μορφών, συμπυκνωμένος καλλιτεχνικός λόγος σε βιβλία μοναδικά ή σε τιράζ είναι μερικά μόνο από τα στοιχεία που θα τραβήξουν το ενδιαφέρον του διεθνούς κοινού της φετινής ART-ATHINA. Μεταξύ των καλλιτεχνών που συμμετέχουν στην έκθεση είναι και οι: Αλέξης Ακριθάκης, Δημήτρης Αληθεινός, Στήβεν Αντωνάκος, Δημήτρης Αντωνίτσης, Αντώνης Βάθης, Αλέξανδρος Γεωργίου, Ελένη Θεοφυλάκτου, Ζωή Κεραμέα, Δημήτρης Κοντός, Νίκος Κρυωνίδης, Μαργαρίτα Λυπιρίδου, Κατερίνα Μανωλέσου, Δέσποινα Μεϊμάρογλου, MSAZ, Κύριλλος Σαρρής, Παναγιώτης Τερζής, Γιώργος Τσεριώνης, Δημήτρης Τσουμπλέκας, Μανώλης Χάρος, Γιώργος Χατζημιχάλης. Η έκθεση είναι μία παραγωγή της ART-ATHINA.\nΑνάμεσα στα ιδρύματα και τους οργανισμούς που θα φιλοξενηθούν στην ART-ATHINA 2010 θα είναι και το Ίδρυμα Γιάννη και Ζωής Σπυροπούλου με τα Έπαθλα Σπυροπούλου που συνεχίζουν να απονέμονται κάθε χρόνο σε νέους καλλιτέχνες έως 30 ετών. Θα παρουσιαστούν οι οκτώ καλλιτέχνες που τιμήθηκαν με το βραβείο από το 2006 μέχρι σήμερα, ενώ παράλληλα θα μπορεί κανείς να δει πλούσιο φωτογραφικό υλικό από έργα όλων των καλλιτεχνών που έχουν βραβευτεί από την αρχή του θεσμού, όπως και υλικό από τις υπόλοιπες δραστηριότητες του ιδρύματος που φέτος γιορτάζει τα 20 χρόνια από την ίδρυσή του. Παράλληλα, το Ίδρυμα Γιάννη και Ζωής Σπυροπούλου θα παρουσιάσει το καινούριο Έπαθλο, που ονομάζεται Έπαθλο Βασίλης Ι. Βαλαμπούς, και θα απονέμεται κάθε δύο χρόνια σε καλλιτέχνες μέχρι 35 ετών που σπουδάζουν σε μεταπτυχιακό επίπεδο. Το Έπαθλο Βασίλης Ι. Βαλαμπούς στηρίζεται οικονομικά από τα παιδιά του μεγάλου συλλέκτη στη μνήμη του.\nΜία ακόμα παρουσία στην ART-ATHINA 2010 θα είναι του οργανισμού Motto Distribution από την Ελβετία, που ειδικεύεται στη διανομή καλλιτεχνικών εκδόσεων από όλο τον κόσμο. Ανάμεσα στα έντυπα που θα παρουσιαστούν, θα υπάρχουν artists’ books, αλλά και περιοδικά και καλλιτεχνικές εκδόσεις με πρωτοποριακή αισθητική και θεματολογία.\nΕπίσης φέτος η ART-ATHINA πάει στο attica! Το μεγάλο πολυκατάστημα εμπνέεται από την τέχνη και πρωτοπορεί για μία ακόμα φορά δημιουργώντας μία αποκλειστική βιτρίνα με θέμα την έκθεση σύγχρονης τέχνης ART-ATHINA. Από τις 26 Απριλίου έως και τις 15 Μαΐου, η μόδα και η τέχνη συναντιούνται σε ένα μοναδικό window display που θα προκαλέσει τόσο τους απαιτητικούς fashionistas όσο και τους λάτρεις της σύγχρονης τέχνης.\nΣτην ART-ATHINA 2010 θα λειτουργήσει art bookstore του βιβλιοπωλείου Ελευθερουδάκης με μεγάλη επιλογή από βιβλία τέχνης, καθώς και το art shop του Μουσείου Μπενάκη.\nΗ Διεθνής Τιμητική Επιτροπή της ART-ATHINA 2010 αποτελείται από εξέχουσες προσωπικότητες της διεθνούς εικαστικής σκηνής με στόχο την ανάδειξη και προβολή της ART-ATHINA διεθνώς. Τα μέλη της επιτροπής είναι οι εξής: Paolo Colombo (Art Advisor, Istanbul Modern), Wilfried Cooreman (Συλλέκτης, Βέλγιο), Agnes Fierobe (Διευθύντρια της Marian Goodman Gallery, Παρίσι), Enrique Juncosa (Διευθυντής του Irish Museum of Modern Art, Δουβλίνο), Mercedes Vilardell (Συλλέκτρια, Ισπανία).\nΠαράλληλα η ART-ATHINA 2010 θα φιλοξενήσει σε ειδική εκδήλωση τα μέλη του International Association of Curators of Contemporary Art (IKT), το οποίο θα πραγματοποιήσει το συνέδριό του κατά την ίδια περίοδο στην Αθήνα.\nΑλεξάνδρα Βελισσάρη, Assistant Director & Υπεύθυνη Διεύθυνσης Εκθετών\nΦοίβος Σακαλής, Διευθυντής Επικοινωνίας &Τύπου\nΏρες λειτουργίας: Παρασκευή 14 Μαΐου έως Κυριακή 16 Μαΐου 2010, από 12:00 έως 21:00.\nΓενική είσοδος: 10,00 €. Μειωμένο: 5,00 € (μαθητές, φοιτητές, μέλη του Επιμελητηρίου Εικαστικών Τεχνών και άτομα άνω των 60 ετών).\nΜωραϊτίνη 2, 17561, Π. Φάληρο, Αθήνα\nΤηλ.: 210.3303533, Fax: 210.3829979\n- Την ιστοσελίδα της Art Athina


Lucia Oriflame άρωμα - ένα άρωμα για γυναίκες 2006\nLucia Oriflame για γυναίκες\nSponsoredΑγόρασε το σε απευθείας σύνδεση 23 αντικείμενα στο ήΗ αναζήτηση βρήκε 3 αντικείμενα στο Το έχω\nLucia από Oriflame είναι ένα Λουλουδενιο άρωμα για γυναίκες. Lucia κυκλοφόρησε το έτος 2006. Οι νότες κορυφής είναι Αμάλφι λεμόνι, Φραγκοστάφυλλο, μανόλια, Μανταριν ορανζ και κισσός; οι μεσαίες νότες είναι γιασεμί, υάκυνθος, τριαντάφυλλο, Βιολέτα και ορχιδέα; οι νότες της βάσης είναι σανδαλόξυλο, ροδάκινο , δαμάσκηνο Δαμασκού, νότες ξύλων, Μόσχος και Βατόμουρο. Perfume rating:\nΠερισσότερα σχετικά με τα αρώματα στα Αγγλικά / More in English language about Lucia by Oriflame.\nLucia Σχόλια Αρωμάτων\nΑυτή η σελίδα περιέχει πληροφορίες, σχόλια, σημειώσεις αρώματα, εικόνες, νέες αγγελίες, vintage αφίσες και βίντεο σχετικά με Oriflame Lucia fragranceαλλά δεν εγγυάται την ακρίβεια των πληροφοριών. Εάν έχετε περισσότερες πληροφορίες σχετικά με Oriflame Lucia, μπορείτε να επεκτείνετε με την προσθήκη ενός προσωπικου άρωματος . Το Fragrantica έχει ένα μοναδικό γνώμονα το χρήστη και ενα σύστημα κατάταξης και μπορεί να ταξινομήσει Lucia by Oriflame.\nΚάντε κλικ στις κατάλληλες επιλογές για τη μορφή ταξινόμησης του άρωματος κάτω από την εικόνα άρωματος. Επίσης, μπορείτε να βρείτε συνδέσεις με τρίτες ιστοσελίδες κόμμα / καταστήματα στο Διαδίκτυο, αλλά το Fragrantica δεν έχει καμία πρόσβαση ή έλεγχο σε αυτές τις ιστοσελίδες. Δεν δίνουμε εγγυήσεις ούτε φέρουμε την ευθύνη για ό, τι μπορείτε να βρείτε ως αποτέλεσμα αυτών των δεσμών, ή για οποιεσδήποτε μελλοντικές συνέπειες που περιλαμβάνουν αλλά δεν περιορίζονται στην απώλεια χρημάτων. Τα σχόλια των χρηστών για Lucia by Oriflame αντιπροσωπεύουν τις απόψεις των συγγραφέων μόνο και δεν αντανακλούν τις απόψεις του Fragrantica.


Η έκπτωση 200 $ κάνει το HP Chromebook x2 ένα tablet Chrome OS που αξίζει να αγοράσετε - Συμφωνίες\nΗ αγορά tablet Chrome OS αρχίζει επιτέλους να βλέπει κάποια σημάδια ζωής και τώρα έχουμε στη διάθεσή μας όχι μία αλλά δύο τρομερές συσκευές που τροφοδοτούνται με Snapdragon. Το πιο πρόσφατο είναι το Το κορυφαίο OLED Lenovo Chromebook Duet 5 το οποίο ο Robby μόλις αποσυσκευάστηκε αλλά το Chromebook x2 11 της HP είναι επί του παρόντος σε προσφορά και είναι μια καλή συμφωνία. Σε περίπτωση που το χάσατε, το HP Chromebook x2 είναι το πρώτο tablet Chrome OS που έρχεται με το τσιπ Snapdragon 7c Compute της Qualcomm και παρόλο που δεν είναι τέλειο, είναι πραγματικά καλό. Δείτε την κριτική του Robby.\nΤώρα, η έκδοση χωρίς LTE του HP Chromebook x2 11 είναι άμεσα διαθέσιμη στο Best Buy, αλλά είναι δύσκολο να το προτείνουμε απλώς και μόνο επειδή πωλείται στην τιμή των 600 $. Για αυτό το χρηματικό ποσό, μπορείτε να αγοράσετε πολύ πιο ισχυρές συσκευές με ωραιότατα όπως πλήκτρα με οπίσθιο φωτισμό και υποστήριξη Thunderbolt. Ομολογουμένως, δεν θα λάβετε tablet, αλλά υπάρχουν πολλά μετατρέψιμα για να διαλέξετε σε αυτό το εύρος τιμών. Εάν έχετε την καρδιά σας σε ένα tablet, η HP είναι μια πολύ καλή επιλογή, αλλά το Lenovo Duet 5 των 499 δολαρίων είναι –κατά τη γνώμη μου– καλύτερη επιλογή.\nΤούτου λεχθέντος, το HP Chromebook x2 11 είναι και πάλι σε προσφορά και μπορείτε να το παραλάβετε μόνο με 399 $. Αυτή είναι μια εξοικονόμηση 200 $ που είναι μια έκπτωση που κάνει αυτό το tablet Chrome OS 11' να αξίζει τον χρόνο και τα χρήματά σας. Για 399 $, όχι μόνο έχετε ένα κομψό και ευέλικτο 2-σε-1, αλλά η HP ήταν αρκετά ευγενική να συμπεριλάβει τη γραφίδα USI στο κουτί. Η Lenovo επέλεξε να κάνει τη γραφίδα πρόσθετο, αλλά ό,τι κι αν είναι. Με τη γραφίδα που περιλαμβάνεται, το HP Chromebook x2 11 είναι η τέλεια συσκευή για το Σαββατοκύριακο ή ακόμα και μια δευτερεύουσα συσκευή για να την έχετε κοντά σας όταν βρίσκεστε εν κινήσει. Ρίξτε μια ματιά στο Night Teal ή στο Shade Grey στο Best Buy πριν λήξει αυτή η προσφορά.\nHP Chromebook x2 11 στο Best Buy


Τον αποκαλούν γίγαντα. Έχει ύψος 1.80 και είναι μόλις... 8 ετών. Δείτε τον στο βίντεο - Εν Οίδα\nHome > ΒΙΝΤΕΟ > ΠΑΡΑΞΕΝΑ > Τον αποκαλούν γίγαντα. Έχει ύψος 1.80 και είναι μόλις... 8 ετών. Δείτε τον στο βίντεο\nΤον αποκαλούν γίγαντα. Έχει ύψος 1.80 και είναι μόλις... 8 ετών. Δείτε τον στο βίντεο\n24 Ιουνίου ΒΙΝΤΕΟ, ΠΑΡΑΞΕΝΑ\nΕίναι μόλις 8 ετών και έχει ύψος 1,80. Αλλά και η μητέρα του είναι μία από τις ψηλότερες γυναίκες του κόσμου με ύψος που φτάνει τα 2,18 μέτρα. Πάντως, ο μικρός αναπτύσσεται γρήγορα και φαίνεται να φτάνει σιγά σιγά τη μητέρα του.\n«Μου αρέσει γιατί είμαι πιο ψηλός από όλους και η μαμά μου είναι επίσης ψηλή», λέει ο ίδιος.\nΟ πατέρας της οικογένειας έχει το ίδιο ύψος με τον 8χρονο γιο. Από τότε που γεννήθηκε, ήταν απίστευτα ψηλός. Μάλιστα, η γέννησή του απασχόλησε τα μέσα ενημέρωσης στην χώρα του, την Ινδία, αλλά και το εξωτερικό.\nΤο βασικό πρόβλημα που αντιμετωπίζει είναι τα ρούχα, αφού δύσκολα βρίσκει κάτι που να του κάνει.


Το μοναδικό στον κόσμο καφέ Πάντα βρήκε επιτέλους την ευτυχία | Τι λες τώρα;\nHome \_ ζώα \_ Το μοναδικό στον κόσμο καφέ Πάντα βρήκε επιτέλους την ευτυχία\nEvdokia S 15 Οκτωβρίου, 2016 12:54 ΜΜ\nΟ Κίζαϊ εγκαταλείφτηκε από τη μητέρα του όταν ήταν 2 μηνών και αντιμετώπισε τον εκφοβισμό από τα άλλα πάντα. Είναι το μοναδικό καφέ πάντα που υπάρχει στον κόσμο και σήμερα είναι διάσημο και ευτυχισμένο. Το όνομά του σημαίνει «7ος γιος», ενώ βρέθηκε αδύναμος και παραμελημένος όταν ήταν πολύ μικρός σε ένα φυσικό καταφύγιο στα Όρη Κίνλινγκ της Κεντρικής Κίνας.\nΕίναι σίγουρο πως η μητέρα του που εξαφανίστηκε στην ζούγκλα είναι ασπρόμαυρη ενώ ο Κίζαϊ έχει καφέ και λευκό τρίχωμα. Οι επιστήμονες πιστεύουν πως η διαφορά στο χρώμα του οφείλεται σε κάποια γενετική μετάλλαξη.\nΠαρά τις δυσκολίες που πέρασε, σήμερα στα 7 του χρόνια έχει μετατραπεί σε ένα όμορφο πλάσμα και οι Κινέζοι ειδικοί στοχεύουν να του βρουν μια σύντροφο. Έχοντας τη δυνατότητα να παρατηρήσουν το παιδί του, θα είναι ένα βήμα πιο κοντά στην επίλυση του μυστηρίου της καφέ γούνας.\nΣήμερα απολαμβάνει μια καλή ζωή στην κοιλάδα Φόπινγκ των Πάντα και έχει προσωπική φροντίδα. Ο φροντιστής του ξυπνά στις 6 το πρωί και κοιμάται τα μεσάνυχτα αφού βεβαιωθεί πως ο Κίζαϊ έχει φάει, είναι ασφαλής και υγιής. Ζυγίζει πάνω από 220 κιλά και τρώει περίπου 44 κιλά μπαμπού καθημερινά.\n«Είναι πιο αργός από τα άλλα πάντα αλλά και πιο γλυκός», λέει ο φροντιστής του στο περιγράφοντάς το ως ευγενικό, αστείο και αξιολάτρευτο ζώο.\nΤο πάντα εγκαταλείφτηκε όταν ήταν 2 μηνών και αντιμετώπισε εκφοβισμό από τα άλλα πάντα μεγαλώνοντας.\nΉταν διαφορετικό οπότε τα άλλα πάντα του έκλεβαν το φαγητό και έκαναν την παιδική του ηλικία δύσκολη.\nΟι δύσκολες ημέρες πέρασαν και σήμερα μεγαλώνει χαρούμενο. Είναι μια διασημότητα από το ζωικό βασίλειο.\nΟ Κίζαϊ είναι το μόνο καφέ πάντα στον κόσμο!\nΗ μητέρα του ήταν ασπρόμαυρη. Αυτό κάνει το μυστήριο της καφέ γούνας ακόμη πιο ενδιαφέρον.\nΟι επιστήμονες ανυπομονούν να ανακαλύψουν τι συμβαίνει αλλά πιστεύουν πως οφείλεται στα γονίδιά του.\nΟ Κίζαϊ σήμερα είναι 7 ετών. Οι ειδικοί σχεδιάζουν να του βρουν σύντροφο.\nΣτο μεταξύ απολαμβάνει τη ζωή του στην Κοιλάδα Φόπινγκ των Πάντα.\nΈχει προσωπικό φροντιστή που ξυπνάει στις 6 το πρωί και κοιμάται μετά τα μεσάνυχτα για να ακολουθήσει τις διατροφικές συνήθειες του ζώου.\nΤο διάσημο πάντα ζυγίζει 220 κιλά ενώ καταναλώνει περίπου 44 κιλά μπαμπού καθημερινά.\n«Είναι πιο αργός από τα άλλα πάντα αλλά και πιο γλυκός.» λέει ο φροντιστής του στο MailOnline.\nΑν θελήσετε ποτέ να τον επισκεφτείτε, ξέρετε που μπορείτε να τον βρείτε.\nΠερισσότερες πληροφορίες: Foping Panda Valley


Ο πολεμιστής της φωτιάς ! - to4x4.gr\nΕυρετήριο Δ. Συζήτησης Clubs Ατυπα η Τυπικά Military\nΤώρα είναι Παρ Φεβ 28, 2020 21:19\nΟ πολεμιστής της φωτιάς !\nΕγγραφή: Δευτ Ιαν 24, 2011 15:10\nΔημοσίευσηαπό Χρηστος Τσιμπουκης » Σάβ Ιαν 29, 2011 11:02\nΑυτό το ποστ, σκοπό έχει να παρουσιάσει ένα όχημα που για κάποιους, που δεν θα το χρειαζόταν άλλο και (που έχουν την δυνατότητα να το αντικαταστήσουν,) θα το πετούσαν.\nΘα καταλάβετε και θα δείτε πως μπορεί να γίνει χρήσιμο και αξιοποιήσιμο, για πολλά χρόνια ακόμα!\nΟ όμιλος φίλων του δάσους , ( http://www.ofd.gr/index.php ) παρέλαβε την Παρασκευή 2/7/2010 ένα όχημα που θα δώσει `φτερά` στις δυνατότητες του.\nΤο παραλάβαμε με την διοίκηση του ομίλου και από τα αποθέματα της Ελληνικής πυροσβεστικής.\nΗ άφιξη του `πολεμιστή` στην έδρα του ομίλου έκανε πολλούς από εμας να χαρούμε .\nΆλλοι για τις δυνατότητες που έχει , άλλους γιατι τους θύμισε τα αντίστοιχα χρόνια που είχαν περάσει με ένα ίδιου τύπου την στρατιωτική τους θητεία, και άλλους γιατι βλέπουν τον όμιλο να γιγαντώνεται με την συλλογική και ομαδική δουλειά που γίνεται μέσα σε αυτόν.\n(συγγνώμη ξέφυγα) χα χα!\nΑς μην μακρηγορούμε λοιπόν και ας περάσουμε στην παρουσίαση του `πολεμιστή της φωτιάς` όπως αυτός θα παίρνει την νέα του μορφή βήμα- βήμα, και μέρα με την ημέρα!\nΤο όχημα λοιπόν είναι ένα Steyr τύπου 680 M3\nΤα εν λόγο οχήματα κατασκευαζόταν από το 1983 στο εργοστάσιο της ΕΛΒΟ στην Θεσσαλονίκη.\nΟ δικός μας λοιπόν πολεμιστής είναι κατασκευής του 1984.\nΤο όχημα υπηρετούσε στην παραμεθόρια περιοχή της Κω!\nΕδώ ακόμα σε υπηρεσία στον πυροσβεστικό σταθμό.\nΠρώτη εντύπωση και θετική μετά από την επιθεώρηση του είναι πως το όχημα είναι σε πολύ καλή κατάσταση (βάση των ετών που έχει, και του τόπου που υπηρετούσε).\nδείτε λοιπόν και μόνοι σας…..\nΣίγουρα θέλει δουλειά για να το φέρουμε στα ψηλά στάνταρ του ομίλου.(αυτο όμως δεν μας πτοεί)\nΞεκινήσαμε λοιπόν από την γνωστή συνταγή του σχεδιασμού της αναγέννησης του.\nΑφού καταλήξαμε σε ένα βασικό πλάνο…, σηκώσαμε τα μανίκια και ξεκινήσαμε τις εργασίες.!!\nΑφαιρέθηκαν τα χαλασμένα εξαρτήματα, και εν συνεχεία πλύθηκε εξονυχιστικά (γιατι είπαμε ότι η καθαριότητα είναι η μίση δουλειά)\nΤρίφτηκαν και ξεσκουριάστηκαν όλα τα σημεία που ίσως είχαν κάποιες σκουριές.\nΠεράστηκαν με σταθεροποιητή σκουριάς, και κατόπιν δυο χέρια αστάρι τύπου `σασικοτ`.\nΣειρά έχουν τα εμπρός φανάρια που λύθηκαν και μπήκαν σε αυτά νέες λάμπες ποιο δυνατές.\nΑντικαταστάθηκε η μόνωση στο καπάκι της μηχανής και των υπολοίπων εξαρτημάτων (αφού βγήκε η παλιά και βάφτηκαν και αυτα πρωτα από μέσα.)\nΕν συνέχεια των εργασιών και σειρά έχει τώρα το εσωτερικό βάψιμο για να εναρμονιστεί με το γενικό πλάνο μας.\nΤο χρώμα που επιλέχτηκε έχει έναν χαρακτήρα ρετρό με ματ υφή όπως θα ταίριαζε σε έναν `παλαίμαχο πολεμιστή` χα χα!\nΤρίφτηκε λεπτομερέστατα (αυτο άλλωστε θα δώσει και το τέλειο αποτέλεσμα) όλος ο εσωτερικός χώρος της καμπίνας.\nΠλύθηκε για να φύγουν όλες οι σκόνες και μονώθηκε .\nΈτοιμο ποια και με το πιστολι της βαφής γεμάτο άρχισε να αλλάζει χρώμα εσωτερικά.\nΣτο κενό που περιμέναμε να τραβήξει το χρώμα, σειρά πήραν τα νέο αγορασμένα χαρμποτ. Κόπηκαν βάση των παλιών για να αντικαταστήσουν τις εσωτερικές ταπετσαρίες.\nΕν συνεχεία επενδυθήκαν με νέα υλικά και αφέθηκαν στην άκρη για να τοποθετηθούν αργότερα.\nΑφού το χρώμα έχει τραβήξει μπαίνει μόνωση εσωτερικά στις πόρτες. Αλλα και ένα νάιλον σφραγίζει εσωτερικά σε αυτές για οδηγεί τυχών νερά μακριά από τις νέες ταπετσαρίες.\nΤο χρώμα έχει τράβηξει αρκετά καλα. Ηρθε η ώρα που μου αρέσει περισσότερο.\nΕπένδυση με εύκαμπτη μοκέτα.\nΚομμάτι – κομμάτι ντύνετε και παίρνει μορφή.\nΜερικές λεπτομέρειες που φυσικά κάνουν την διάφορα.\nΠαράλληλα γίνονται και διαφορές άλλες εργασίες από πολλούς συναδέλφους που εργάζονται σαν μια κοινότητα μυρμηγκιών.\nΆλλοι γρασάρουν, άλλοι κολλούν και αντικαταστούν μεταλλικά κομμάτι της καρότσας , και άλλοι επισκεύασαν και ρύθμισαν την αντλία, άλλοι τύλιξαν σωστά και έλεγξαν το σύρμα του εργάτη!\nΣυνεχεία λοιπόν με περισσότερες φώτο ……..\nΠαραλαβή λοιπόν σήμερα 9.30 των καθισμάτων από τον ταπετσιέρη όπου και είχαν πάει, και άφιξη στον όμιλο μετά από 30`.\nΞεκίνησε η τοποθέτηση τους, μετά από κάποιες άλλες, λεπτομερές που έγιναν πριν από αυτήν.\nΤο τελικό αποτέλεσμα (σχεδόν ακόμα) ανταμοιβή τους κόπους μας και μας βάζει σε σκέψεις για το αν (έτσι όπως βγήκε) θα πρέπει τελικά να το βγάζουμε στις φωτιές η` να πηγαίνουμε για καφέ στο κολονάκι??? Χα χα!!!\nΣήμερα επίσης βγήκε και το ψυγείο για να πάει στον τεχνικό για ένα κολληματακι και έναν έλεγχο από έμπειρο μάτι.\nΕν συνεχεία και με την ευκαιρία της απουσίας του ψυγείου πλύθηκε το σύστημα ψύξης του κορμού από τον κινητήρα..\nκαι ακλούθησε η πλύση ολόκληρου του κινητήρα αυτήν την φορά με τα κατάλληλα χημικά και την βοήθεια υψηλής πίεσης.\nΑποχώρηση σήμερα ποιο νωρίς 18.00 από τον όμιλο για τις ετοιμασίες εμού, για την απόδραση κανονισμένο από πολύ καιρό πριν) του Σαββατοκύριακου\nΤην Δευτέρα με νεότερα…….\nΣυνεχεία για σήμερα με την τοποθέτηση λεπτομερών όπως οι φούσκες στους λεβιέδες, τα λάστιχα στις πόρτες, και την οριστική τοποθέτηση της ταπετσαρίας του ουρανού, μετά από την περαίωση της τοποθέτησης των απαραίτητων γραμμών ρεύματος για τις συσκευές που θα τοποθετηθούν στην κονσόλα οροφής στην συνεχεία.\nο πρόεδρος φυσικά και καμαρώνει.\nΑκλούθησαν και κάποιες δοκιμές της αντλίας μετά από τις ρυθμίσεις της.\nΕκτες ακλουθήσαμε την ολοκλήρωση του σχεδιασμού της κονσόλας οροφής και της κεντρικής.\nΕπίσης τοποθετηθήκαν τα νέα φλας (πρόχειρα) για να υπάρχουν σε τυχών νέο περιστατικό, και τοποθετήθηκε το νέο όργανο πίεσης της αντλίας.\nΣήμερα λοιπόν έχω ασχοληθεί με την επένδυση των δυο κονσόλων και την τοποθέτηση των μηχανημάτων επάνω σε αυτές.\nΚαι αυτήν την φορά έκατσαν σωστά και όπως ήθελα.\nΑπό αριστερά προς τα δεξιά είναι ο μηχανισμός για τις σειρήνες και το μεγάφωνο, στην συνέχεια είναι το mp3 CD (για να ακούμε και μουσικουλα και είναι δωρεά του Αλέξη). Δεξιά είναι το μηχανημάτων των επικοινωνιών VHF και ένας αναπτήρα για παροχή ρευματος.\nΣτο κάτω μέρος της κονσόλας οροφής τοποθετηθήκαν τρις διακόπτες που θα εξυπηρετήσουν διάφορα πρόσθετα ηλεκτρικά αξεσουάρ.\nΗ κεντρικής κονσόλας σκοπό έχει να εξυπηρετήσει την άνεση και την πρακτικότητα του πληρώματος.\nΕπενδύθηκε με ψιλό αφρολεξακι και δερματίνη όμοια με του υπόλοιπου χώρου.\nΠεριλαμβάνει δυο θέσεις για νερό –καφέ- η` αναψυκτικά, και δυο επιπλέων κρυφές που μπορούν να παίξουν τον ρόλο του σταχτοδοχείου για τους θεριακλήδες χα χα χα χα!!\nΕπίσης διαθέτει δυο ακόμα μικρές θέσεις για τα τηλέφωνα η` τα φορητά VHF του πληρώματος.\nΕπίσης διαθέτει και ένα κλειστο κιβώτιο για ποιο πολύτιμα αντικείμενα που δεν θα θέλαμε να είναι σε κοινή θέα.\nΑύριο λοιπόν θα μπουν και στην τελική τους θέση και θα δούμε το τελικό αποτέλεσμα στο σύνολο του.\nΠρωί πρωί λοιπόν και πρόβα επί του αυτοκίνητου.\nΌλα βαίνουν καλώς και προσχωρούμε στην στερέωση τους .\nΑκλουθούν οι εργασίες στο εξωτερικό αυτή την φορά.\nΜαρκάρονται οι λακκούβες και τα σημεία που θα χρειαστούν τρίψιμο.\nΟ Ευτυχης από πίσω στοκάρει τα σημεία που έχουν τριφτεί…..\nΟ Νίκος και ο Σάκης έχουν αναλάβει το ηλεκτρολογικό κομμάτι και τη συνδεσμολογία της κονσόλας με τα μηχανήματα. (ελπίζω να μην έχουμε πρόβλημα` Χιούστον με λαμβάνεις`?? χα χα\nΣτην συνεχεία περάστηκαν τα σημεία που είχαν σκουριές με τον σταθεροποιητή σκουριάς και μόλις στέγνωσε τοποθετηθήκαν τα κομμάτια αλουμινίου που είχαν κοπεί εκ των προτέρων .\nΑλλαγή και στη θεση της ρεζέρβας.\nΑυτήν την φορά μετακομίζει στην οροφή του οχήματος για απελευθέρωση χώρου από το εσωτερικό των ερμαρίων.\nΑναχώρηση αργά το απόγευμα αφήνοντας τον Σάκη και τον Νίκο να ασχολούνται ακόμα με τα καλώδια. …..Χιούστον ακούς????\nΠαρασκευή και τοποθετηθήκαν οι σωλήνες της υψηλής πίεσης στις θέσεις τους στα πλαϊνά ερμάρια.\nΠεράστηκαν οι νέες γραμμές από ηλεκτρικές παροχές προς τα πίσω.(μεγάφωνα VHF, φάροι, φώτα όπισθεν με βομβητές, φώτα όγκου κλπ.)\nΑκολούθησε το άδειασμα και η τακτοποίηση των ερμαρίων εν όψη της βαφής…\nΣυνεχεία λοιπόν στο πρωινό του Σαββάτου με τοποθέτηση μερικών ακόμα εσωτερικών λεπτομερών, όπως οι θήκες στις πόρτες , και η βαφή των εσωτερικών θυρίδων για τις ασφάλειες.\nκαι η αλλαγή των φθαρμένων κουμπιών των χειριστηρίων στα εμπρός διαφορικά και τα μπλόκε.\nΑκλουθήσαμε με τα τελικά στοκαρίσματα, και μετά το τέλος τους ένα καλό πλύσιμο για το βάψιμο.\nΞεκίνησε το μαρκάρισμα(μόνωση) των τζαμιών και άλλων σημείων που δεν θα βαφτούν.\nΤέλος τοποθετήθηκε στην τελική του θέση όπου και την Δευτέρα το πρωί θα αναλάβουν τα πιστόλα την δράση!!....\nΔευτέρα πρωί και με τον καιρό να μαζεύει σύννεφα αλλά και ιδανικός χωρίς ζέστη, τα πιστόλα (βαφής) αναλαμβάνουν δράση.\nΟ μαστρο Δημήτρης (που προσφέρθηκε εθελοντικά μόλις έμαθε για την βαφή του οχήματος) βάζει την τέχνη του. Τον ευχαριστώ πολύ εγω και ελπίζω και όλοι μας.\nΣε μια ωρίτσα το όχημα έχει αλλάξει όψη…….και είναι πλέων ασταρωμένο.\nΑναμονή μισής ώρας για να τραβήξει λίγο έτσι ώστε να μπορέσουμε να το αποχαρταρουμε (τρίψιμο ελαφριά) για να ξεκίνησε η διαδικασία της τελικής βαφής.\nΦτιάχνετε το χρώμα και πάμε…….\nΕπιτέλους κόκκινο χα χα!!\nΤα σύννεφα και ο καιρός δεν έχει την ιδία πρόθεση με εμας όμως…… Φτάνοντας στο δεύτερο χέρι και μείνει μόνο το κουβούκλιο της καμπίνας του οδηγού ανοίγουν οι ουρανοί……\nΈτσι το πρόγραμμα παίρνει αναβολή και ραντεβού για αύριο το πρωί. Για το τελικό χέρι του χρώματος.\nΠρωί λοιπόν της τρίτης και μετά από έναν έλεγχο για τυχόν απώλειες από την χθεσινή βροχή, ξεκινάμε την τελική ευθεία ….\nΑπό το δεύτερη χέρι ακόμα και η γυαλάδα του θαμπού `πολεμιστή` είναι παρελθών.\nΜετά από μια ωρίτσα και έναν καφέ ξεκίνησε η διαδικασία του βγαλσίματος των ταινιών και των χαρτιών.\nΚαμαρώστε λοιπόν τον `πολεμιστή με την νέα του αστραφτερή φορεσιά.\nΑύριο ξεκινάμε το βάψιμο του σασί και των ζαντών…\nΜιας και πήραμε φορά είπαμε να βάψουμε και το κομμάτι του σασί!!\nΈτσι λοιπόν πλύθηκε σχολαστικά και αφού στέγνωσε περάστηκε με το ιδικό χρώμα που φτιάχνετε για αυτήν την δουλειά.\nΜαζί του περάστηκαν και όλα τα μηχανικά μέρη , όπως άξονες, διαφορικά, και σουστοφυλα της ανάρτησης.\nΣειρά παίρνουν οι ζάντες για βάψιμο που με ένα βαθύ ασημί χρώμα θα αναδείξει το κόκκινο του αμαξώματος.\nΑφού τρίφτηκαν και καθαρίστηκαν και αυτές από τα λιπαντικά που είχαν επάνω τους, η Δέσποινα και ο Κώστας ανέλαβαν το μαρκάρισμα για να μην βαφτούν τα ελαστικά.\nΦυσικά και ακλούθησε έλεγχος για την διαπίστωση της σωστής εργασίας τους…..χα χα χα χα χα!!!!!\nΈτσι ξεκίνησα και το βάψιμο.\nΜετά από δυο ωρίτσες είναι ποια έτοιμο και γυαλοκοπά εκτυφλωτικά στον μεσημεριανό ήλιο!!!\nΣυνεχεία λοιπόν με την τοποθέτηση και το βάψιμο των παρελκυμένων και των διαφόρων εξαρτημάτων του.\nΜερικές ώρες ωρίμανσης του χρώματος και αργά το απόγευμα ξεκίνα ο Νίκος , ο Κώστας , ο Βασίλης, και οι υπόλοιποι συνάδελφοι την τοποθέτηση και τον έλεγχο των ηλεκτρολογικών.\nΑν βρουν άκρη με αυτήν την μακαρονάδα!! Χα χα!(δεν τους φοβάμαι όμως)\nΜπαίνουν τα φωτιστικά σώματα πίσω και συνδέονται.\nΜπαίνουν και τα φώτα όγκου.\nΑρχίζει να παίρνει μορφή λοιπόν…………..ο παλαίμαχος.!!\nΑλλά το ποιο καλό είναι ότι αρέσει κιόλας χα χα!!\nΣήμερα ασχοληθήκαμε με την τοποθέτηση των λειτουργικών αξεσουάρ.\nΈτσι μπήκαν οι νέοι λασπωτήρες και στην συνεχεία τελείωσαν τα φώτα όγκου .\nΜετά ασχοληθήκαμε με την τοποθέτηση των νέων προειδοποιητικών σημάτων που είναι αλλά υποχρεωτικά και αλλά μπήκαν για να γίνει ποιο ασφαλής η κίνηση του οχήματος στον δρόμο.\nΑύριο θα ασχοληθούμε με τα νέα φώτα (τύπου λεντ) που θα τοποθετηθούν ψηλά στο επάνω μέρος.\nΜετά από κάποιες υποχρεώσεις που προέκυψαν το πρωινό του Σαββάτου, ξεκινήσαμε με την τοποθέτηση των διακριτικών αυτοκόλλητων του ομίλου.\nΈτοιμο λοιπόν και με τα πλήρη διακριτικά στην `στολή του` χα χα!!\nΤρις η ώρα αναχώρησα αφήνοντας τον συνάδελφο Νίκο και την πάντα παρούσα Δέσποινα που φροντίζει τα πάντα.. χα χα, να συνεχίζουν την σύνδεση των πίσω και επάνω φώτων αλλά και την σύνδεση κάποιων άλλων ηλεκτρικών συστημάτων.\nΆντε και τελειώνουμε μέσα στην εβδομάδα (ελπίζω!!!!!)\nΣυνεχεία λοιπόν την Δευτέρα το απόγευμα μετά την δουλειά.\nΣυνεχεία λοιπόν και σειρά έχει το ίσιωμα του στραβού προφυλακτήρα από πιθανή στενή επαφή με κάποιο αντικείμενο στα χέρια του προηγούμενου ιδιοκτήτη.!\nΔέσιμο στον κορμό του πεύκου που υπάρχει στο προαύλιο χώρο του ομίλου και με την βοήθεια του ιμάντα του συναδέλφου Γιώργου (F-115) επανήλθε στην αρχική του θέση και εμφάνιση!.\nΑκολουθεί η διαδικασία της μόνωσης της καμπίνας για να βαφτεί ο προφυλακτήρας και τα φρυδακια επάνω από τους μπροστινούς τροχούς.\nΑφού στέγνωσαν αυτά, και το εμπρός προστατευτικό κάγκελο, που τοποθετήθηκε αμέσως, μαζί με τα νέα ναυτικά κλειδιά στις δέστρες του προφυλακτήρα, μπήκαν και οι προβολείς της ομίχλης, επάνω του!\nΚαι μην βιαστείτε να πείτε ` τι προβολείς ομίχλης είναι αυτοι και πόσο ψηλά είναι βαλμένοι?`\nΤοποθετηθήκαν επίτηδες έτσι ώστε να μην εμποδίζουν το άνοιγμα του ίδιου του κάγκελου (για τον έλεγχο του ψυγείου) αλλά και αργότερα, να φέγγουν από ψηλά και πάνω από το μαχαίρι (είναι στα μελλοντικά σχέδια) για την μετατροπή του οχήματος σε εκχιονιστικό.!!\nΤοποθετήθηκε και η πίσω νέα σκάλα και μπήκαν και τα απαραίτητα προειδοποιητικά σήματα επάνω σε αυτήν.\nΣυνεχεία με την ολοκλήρωση της κεντρικής επάνω κονσόλας και την τελική της σύνδεση.\nΣαββάτο απόγευμα η νύκτα πέφτει , και ο πολεμιστής σε πλήρη φωταγώγηση.\nΤο εσωτερικό και αυτό σε πλήρη λειτουργία!\nΤα φώτα strobe (φλας) για να ανοίγει γρήγορα ο δρόμος μπροστά του!\nΣυνεχεία λοιπόν την επόμενη με την τοποθέτηση των πλαϊνών σκαλοπατιών (ράμπες) γιατι και οι κοντοί πρέπει να φτάνουν στα ποιο ψηλά επίπεδα! Χα χα!\nΣειρά έχουν τα προστατευτικά για τα φανάρια και τους φάρους στην οροφή!\nΑπό ένα πυροσβεστικό όχημα δεν θα πρέπει να λείπει ένα πλήρες φαρμακείο.\nΕδώ λοιπόν στην θέση του και αυτό.\nΣτις πόρτες του έχουν τοποθετηθεί μπουκάλες (stabilizer) αμορτισέρ για να τις κρατουν ανοικτές με όσα μποφόρ αέρα και να επιχειρεί στην φωτιά!\nΈτοιμος λοιπόν ο πολεμιστής μας και από σήμερα είναι έτοιμος να παραστεί όπου του ζητηθεί!!!\nΚαλορίζικος λοιπόν συνάδελφοι ο πολεμιστής μας!!\nΜετά από δυο μήνες (καθημερινής σχεδόν) δουλείας επάνω στο όχημα , θα ήθελα να πω ένα να μεγάλο ευχαριστώ στους συναδέλφους (και τώρα ποια φίλους) για την εμπιστοσύνη τους, την όρεξη τους, την βοήθεια τους, αλλά και τα χρήματα , που διέθεσαν όλον αυτόν τον καιρό.\nΙδικά στους….τον πρόεδρο του ομίλου κ Στάθη Λεμπεση και το μέλος του Δ.Σ. τον Θανάση Κασαπιδη, για την εμπιστοσύνη που μου έδηξαν (σαν νέο μέλος του ομίλου) και με εμπιστεύτηκαν για τις γνώσεις μου, ώστε να αναγεννήσουμε τον `πολεμιστή μας`!\nΤους συναδέλφους Νίκο (F-71) , Κώστα,(F-113), Νίκο( F-35), (Σάκη F-37), (Αλέξη F-40).\nΦυσικά δεν θα μπορούσα να μην ευχαριστήσω την (Δέσποινα F-118) που μας φρόντιζε με τους καφέδες της αλλά και τα τοστ της.\nΕπίσης τον γιο μου (Κώστα A-161) για την υπομονή και τις ατελείωτες ώρες που ήταν πάντα μαζί μου\nΥ.Γ. Σειρά έχει μέσα στο νέο έτος ένα Unimog 416 DoKa Ex-Fire Truck\nNIBA И СУХОЙ ХЛЕБ !\nRe: Ο πολεμιστής της φωτιάς !\nΔημοσίευσηαπό Nicolas » Σάβ Ιαν 29, 2011 14:05\nΕγγραφή: Τρί Ιούλ 28, 2009 02:50\nΔημοσίευσηαπό alex-tj97 » Κυρ Ιαν 30, 2011 01:15\nΕγγραφή: Σάβ Ιουν 26, 2010 12:55\nΔημοσίευσηαπό efthymis » Κυρ Ιαν 30, 2011 02:00\nFORD M 151 A1_c\nVW T4 Syncro 2.5 TDi 02'\nΔημοσίευσηαπό sv2ipw stelios » Κυρ Ιαν 30, 2011 13:42\nΧρήστο, καταπληκτική ομαδική εργασία και φυσικά τεχνική παρουσίαση ανακατασκευής ενός ιστορικού οχήματος για τον Ελληνικό χώρο....το 680Μ3 ΜΑΡΑΘΩΝ έχει γράψει ιστορία για την αντοχή του σε κάθε χρήστη οδηγό ....πολίτη ή στρατιώτη, επίσης νομίζω ότι έχει καλύτερες εκτός δρόμου ικανότητες από τα ΡΕΟ Μ35Α2.\nΕυχομαι να το χαρείτε και να μην χρειαστείτε ποτέ τις επιχειρησιακές δυνατότητες του!!!!!!\nΥ.Γ Θα πρότεινα στον διαχειριστή , να μεταφέρει αν συμφωνούν και οι λοιποί....τον τεχνικό αυτό άθλο ομαδικής εργασίας ανακατασκευής φορτηγού στα τεχνικά κείμενα των military.\nΕγγραφή: Τετ Ιουν 17, 2009 18:23\nΤοποθεσία: Δυστυχώς αθήνα\nΔημοσίευσηαπό teroulas » Κυρ Ιαν 30, 2011 18:09\nΜου θυμήσατε το φανταριλίκι\nΝα στε καλά που το ζωντανέψατε\nΔημοσίευσηαπό Nicolas » Δευτ Ιαν 31, 2011 09:42\nsv2ipw stelios έγραψε: Υ.Γ Θα πρότεινα στον διαχειριστή , να μεταφέρει αν συμφωνούν και οι λοιποί....τον τεχνικό αυτό άθλο ομαδικής εργασίας ανακατασκευής φορτηγού στα τεχνικά κείμενα των military.\nΔημοσίευσηαπό XAΡΙΔΗΜΟΣ » Δευτ Ιαν 31, 2011 11:24\nΕΙΝΑΙ ΤΕΛΕΙΟ!!! Μπράβο σας! Συγχαρητήρια σε όλους όσους συνέβαλαν στην ομαδική αυτή προσπάθεια!\nΜεταφέρω επίσης τον χαιρετισμό και τα συγχαρητήρια του Προέδρου του Σ.Δ.Ι.Ο..\nΔημοσίευσηαπό Χρηστος Τσιμπουκης » Δευτ Ιαν 31, 2011 17:38\nΗ συλλογική προσπάθεια όλων μας πηγάζει μέσα από το πνεύμα του εθελοντισμού που υπάρχει έντονο μέσα στον όμιλο.\nΞέρεται κάτι…… όταν υπάρχει ένας σκοπός που βγαίνει σε όφελος όλων μας (κοινωφελές) τότε δεν υπάρχει το εγω –εσύ –αυτός.\nΠράττουμε λοιπόν με γνώμονα τις ιδέες που έχω – έχουμε…... (στην περίπτωση του `πολεμιστή της φωτιάς`) και πάντα για το καλό των συνανθρώπων αλλά κυρίως για ένα καλύτερο αύριο των παιδιών μας..\nΤο σίγουρο είναι ότι βάζουμε τους καλύτερους μας εαυτούς !!!\nΣας ευχαριστούμε με την σειρά μας όλους σας!\nΕγγραφή: Πέμ Σεπ 03, 2009 15:08\nΔημοσίευσηαπό marinico » Τετ Φεβ 02, 2011 10:43\nEγώ θάθελα απλά να σημειώσω οτι παρόλο που αρκετά μέλη ενεπλάκησαν στην ανακατασκευή του οχήματος, το 90% της δουλειάς το ανέλαβε ο Χρήστος αποδεικνύοντας πόσο καλός μάστορας είναι και το κυριώτερο, πόσο ΕΘΕΛΟΝΤΗΣ.\nΧίλια μπράβο κι από μένα, σε σένα προσωπικά Χρήστο, αλλά και σε όλα τα παιδιά που συνεισέφεραν τα μέγιστα για την υλοποίηση της ανακατασκευής.


ARIDAIA PASPARTOU NEWS: ΑΠΟΧΩΡΗΣΑΝ ΟΙ ΒΟΥΛΕΥΤΕΣ ΤΟΥ ΣΥΡΙΖΑ ΣΤΗΝ ΤΟΠΟΘΕΤΗΣΗ ΤΟΥ ΑΔ. ΓΕΩΡΓΙΑΔΗ\nΑΠΟΧΩΡΗΣΑΝ ΟΙ ΒΟΥΛΕΥΤΕΣ ΤΟΥ ΣΥΡΙΖΑ ΣΤΗΝ ΤΟΠΟΘΕΤΗΣΗ ΤΟΥ ΑΔ. ΓΕΩΡΓΙΑΔΗ\nΈνταση προ ολίγου στην Βουλή με τον υπουργό Υγείας, Άδωνι Γεωργιάδη, που καταφέρθηκε εναντίον των βουλευτών του ΣΥΡΙΖΑ ότι δήθεν "έχουν χάσει στην ψυχραιμία τους", αφού καταγγέλλουν την κυβέρνηση για κατάλυση Δημοκρατίας.\nΣε υψηλούς τόνους ήταν η αντίδραση του βουλευτή του ΣΥΡΙΖΑ, Βασίλη Διαμαντόπουλου, όταν ο Άδωνις Γεωργιάδης είπε ότι "η κ. Κωνσταντοπούλου χρειάζεται βοήθεια".\nΜετά από αυτό αποχώρησαν από την αίθουσα της Βουλής οι βουλευτές του ΣΥΡΙΖΑ στην τοποθέτηση του Άδωνι Γεωργιάδη, καθώς ο υπουργός ρίχνοντας λάσπη στον ΣΥΡΙΖΑ επικαλούμενος δηλώσεις του Αλ. Τσίπρα στο Τέξας ότι "αφού η Ελλάδα δεν θα φύγει από την Ευρωζώνη, γιατί αυτός ο κλαυθμός και οδυρμός ότι θα σκίσει το Μνημόνιο;"


Κρήτη: Βαθιά συγκινημένη η Σακελλαροπούλου στις εκδηλώσεις για το Ολοκαύτωμα της Βιάννου\nΚατά τη διάρκεια της αντιφώνησής της η κ. Σακελλαροπούλου προέβη σε απολογισμό των θυμάτων της ναζιστικής θηριωδίας.\nΤο μέγεθος της απόλυτης καταστροφής που συντελέστηκε στην ευρύτερη περιοχή της Βιάννου και της Ιεράπετρας τον Σεπτέμβρη του 1943 δεν άφησε ασυγκίνητη την ΠτΔ.\n“Ο απολογισμός της καταστροφής υπήρξε συγκλονιστικός. Σχεδόν 500 κάτοικοι σφαγιασμένοι, κοντά χίλια σπίτια καμένα, δέκα χωριά ολοσχερώς κατεστραμμένα”, είπε χαρακτηριστικά η κ. Σακελλαροπούλου και κόμπιασε για λίγα δευτερόλεπτα προσπαθώντας να συγκρατήσει τη συγκίνηση που την πλημμύριζε.\nΣε άλλο σημείο της αντιφώνησης της η ΠτΔ έκανε ιδιαίτερη αναφορά στις γυναίκες της μαρτυρικής επαρχίας επισημαίνοντας το θάρρος, την υπομονή και την εγκαρτέρηση που επέδειξαν κρατώντας – όπως είπε – ζωντανή τη μνήμη της συμφοράς και της αντίστασης απέναντι στη ναζιστική θηριωδία.


Τι Είναι Το Ξύσμα Ενός Λεμονιού Ή Πορτοκαλιού: Συλλέξαμε την καλύτερη πηγή για αυτό το θέμα και σας την παραθέτουμε μαζί με άλλες πληροφορίες.\nΤι Είναι Τα Μούρα Τύπου Cranberry\nΤα μούρα τύπου cranberry είναι γνωστά για την ικανότητά τους να καταπολεμούν τις λοιμώξεις του ουροποιητικού συστήματος, εμποδίζοντας τα βακτήρια από το να κάθονται πάνω στα τοιχώματα της ουροδόχου κύστης. Μπορούν επίσης να βοηθήσουν στην καταπολέμηση του ελικοβακτηριδίου του πυλωρού. Μπορείτε να πιείτε χυμό cranberry, να φάτε μούρα cranberries, ή να πάρετε συμπληρώματα με κράνμπερι. Δυστυχώς, δεν υπάρχει συγκεκριμένη ποσότητα που να έχει οριστεί από έρευνες, ως προς την ανακούφιση για το έλκος στομάχου. Η υπερβολική κατανάλωση μούρων σε οποιαδήποτε μορφή μπορεί να προκαλέσει δυσφορία στο στομάχι, είτε έχετε έλκη, είτε όχι, γι' αυτό συνιστάται να ξεκινήσετε με μικρές ποσότητες και να τις αυξήσετε σταδιακά. Επιπλέον, πολλοί από τους χυμούς που υπάρχουν στο εμπόριο έχουν πολύ ζάχαρη ή/και σιρόπι καλαμποκιού υψηλής φρουκτόζης, το οποίο μπορεί επίσης να προκαλέσει στομαχικές διαταραχές και να σας προσθέσει κενές θερμίδες. Μαστίχα Η μαστίχα είναι ο χυμός του αντίστοιχου δέντρου στο νησί της Χίου. Υπάρχουν αντικρουόμενες μελέτες για την αποτελεσματικότητα της μαστίχας στο έλκος στομάχου, αλλά τουλάχιστον έχει δείξει ότι το μάσημα της μαστίχας βοηθά στην καταπολέμηση του ελικοβακτηριδίου του πυλωρού. Αν τα έλκη σας δεν ανταποκρίνονται σε άλλες θεραπείες, αξίζει να δοκιμάσετε την μαστίχα, δεδομένου ότι δεν φαίνεται να σχετίζεται με τυχόν παρενέργειες. Μπορείτε να την μασάτε ως τσίχλα, ή να την πίνετε σε μορφή συμπληρώματος. Φρούτα, λαχανικά και δημητριακά ολικής άλεσης Μια διατροφή με επίκεντρο τα φρούτα, τα λαχανικά και τα δημητριακά ολικής άλεσης δεν είναι μόνο καλή για τη γενική υγεία σας. , μια πλούσια σε βιταμίνες διατροφή μπορεί να βοηθήσει το σώμα σας να επουλώσει το έλκος σας. Τρόφιμα που περιέχουν πολυφαινόλες (είδος αντιοξειδωτικών) μπορεί να σας προστατεύσουν από έλκη και να βοηθήσουν στην επούλωσή τους. Τα πλούσια σε πολυφαινόλες τρόφιμα και καρυκεύματα περιλαμβάνουν: Αποξηραμένα δεντρολίβανο Ρίγανη Μαύρη σοκολάτα Μύρτιλλα (μούρα) Μαύρες ελιές Έλκος στομάχου: Ποιες τροφές να αποφεύγετε Μερικές τροφές μπορεί να προκαλέσουν επιδείνωση των ελκών, ενώ άλλες έχουν προληπτική και θεραπευτική δράση. Τα λιπαρά και όξινα τρόφιμα είναι πιο πιθανό να ερεθίσουν το στομάχι σας, όπως και οι πικάντικες τροφές. Για να μειώσετε τον πόνο του έλκους, αποφύγετε: Καφέ, συμπεριλαμβανομένου και του decaf (χωρίς καφεΐνη) Ανθρακούχα ποτά Καυτερές πιπεριές Επεξεργασμένες τροφές Κόκκινα κρέατα Τηγανιτά τρόφιμα Γάλα και αλκοόλ Η ιδιότητα του γάλακτος να επικαλύπτει το εσωτερικό ενός ποτηριού μπορεί να σας κάνει να σκεφτείτε ότι δημιουργεί επίσης ένα προστατευτικό φράγμα στο εσωτερικό του στομαχιού σας. Και όντως, αρχικά το γάλα κατανάλωσης μπορεί να απαλύνει τον πόνο του έλκους. Αλλά μακροπρόθεσμα, δεν είναι καλό για τα έλκη. Έχει αποδειχτεί ότι κάνει τα πράγματα χειρότερα προκαλώντας το στομάχι σας να παράγει περισσότερο οξύ. Εάν είχατε ποτέ hnagover, ξέρετε τα αποτελέσματα που το αλκοόλ μπορεί να έχει στο στομάχι σας. Το αλκοόλ συνδέεται άμεσα και με λοιμώξεις του ελικοβακτηριδίου του πυλωρού, που σημαίνει ότι συμβάλλει στην δημιουργία ελκών στο στομάχι και μπορεί να κάνει τα πράγματα χειρότερα. Η υπερβολική κατανάλωση αλκοόλ ορίζεται ως περισσότερο από ένα ποτό την ημέρα για τις γυναίκες και πάνω από δύο για τους άνδρες....


Μη ξεχνάτε ότι το χειμώνα με μας τους ντόπιους δουλεύετε. - Κριτικές για FB Foutoulis BBQ, Αρχάγγελος, Ελλάδα - Tripadvisor\nΜη ξεχνάτε ότι το χειμώνα με μας τους... - FB Foutoulis BBQ\n“Μη ξεχνάτε ότι το χειμώνα με μας τους ντόπιους δουλεύετε.”\nΚριτική για: FB Foutoulis BBQ\nOpposite the Church of Saint Antonios, Αρχάγγελος 85102, Ελλάδα\n+30 2244 023222\nΝο 9 από 27 Εστιατόρια για: Αρχάγγελος\nΜη ξεχνάτε ότι το χειμώνα με μας τους ντόπιους δουλεύετε.\nΣτηρίζουμε τον τόπο μας...αλλα.... ! Η αλήθεια είναι πως όλα τα χρόνια ήμουν απόλυτα ευχαριστημένη από την ποιότητα του φαγητού, αλλά τις τελευταίες φορές ούτε τη μιση πίτα γύρο δεν κατάφερα να φάω. Το κρέας πολύ μέτριο ,αλλά αυτό που με χάλασε τελείως, ήταν τα λάδια που έτρεχαν σε βαθμό να διαλυθεί η πίτα στο χέρι μου και να μου προκαλεί ανακατωσούρα.\nΕίναι κρίμα....και μη ξεχνάτε ότι το χειμώνα με μας τους ντόπιους δουλεύετε.\nΡωτήστε το χρήστη chrisoula_kontopou_ για το FB Foutoulis BBQ\nΑπό έξω ήταν όλα ωραία....\nΠολύ κακή ποιότητα στα κρέατα.\nΡωτήστε το χρήστη stathiseirinik για το FB Foutoulis BBQ\n2 Ευχαριστούμε, stathiseirinik\nΠολύ ωραία πιάτα με πολύ καλή ποιότητα. Γρήγορη εξυπηρέτηση και πολύ όμορφο και φιλικό περιβάλλον!!!\nΡωτήστε το χρήστη 811andk για το FB Foutoulis BBQ\nΡωτήστε το χρήστη Willem2012 για το FB Foutoulis BBQ\nΡωτήστε το χρήστη perfect_spy για το FB Foutoulis BBQ\nFB Foutoulis BBQ: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΑρχάγγελος: Όλα τα εστιατόρια (27)\nFB Foutoulis BBQ: Έχετε πάει; Μοιραστείτε τις εμπειρίες σας!\nΕστιατόρια (27) | Ξενοδοχεία (9) | Αξιοθέατα (13)


Πάλης ξεκίνημα η νέα σχολική χρονιά.\nΜε τον παραδοσιακό αγιασμό και τις χαρούμενες παιδικές φωνές να δίνουν ζωή στους σχολικούς τοίχους,ξεκίνησε η νέα σχολική χρονιά.\nΣτο ανακαινισμένο κτίριο Γυμνασίου και Λυκείου Λίμνης τη παραδοσιακή τελετή τίμησαν με τη παρουσία τους ο βουλευτής του νομού Τάσος Πρατσόλης, ο Δήμαρχος Χρήστος Καλυβιώτης και ο δημοτικός σύμβουλος Βασίλης Παζάρας.\nΤη λειτουργία τέλεσαν ο παπα Κώστας Λιάσκος και ο παπα Σεφέρης, και ακολούθησαν\nοι παραινέσεις του παπα Κώστα προς τα παιδιά για τη νέα χρονιά.\nΟ Λυκειάρχης Κος Γιάννης Παλάντζας διάβασε το μήνυμα του υπουργού Παιδείας για μια χρονιά που έχει στόχο να αντιμετωπίσει τον σχολικό εκφοβισμό και χαιρετισμούς απηύθυναν ο Κος Πρατσόλης και ο Δήμαρχος.\nΣτα παιδιά διανεμήθηκαν βιβλία και πρόγραμμα και από την επομένη μέρα ξεκινούν μαζί με τους καθηγητές τουςτον αγώνα της φετινής χρονιάς για μάθηση και γνώση.\nαγώνας Κανόε - Καγιάκ «Χριστίνα Γεωργίου»


ΚΟΜΜΟΥΝΙΣΤΗΣ ΚΟΥΛΟΓΛΟΥ: ΦΟΡΟ ΤΙΜΗΣ ΑΠΟΤΙΟΥΝ ΟΛΟΙ ΟΙ ΕΥΡΩΠΑΙΟΙ ΕΚΠΡΟΣΩΠΟΙ ΤΩΝ ΔΙΕΘΝΩΝ ΤΥΡΑΝΝΩΝ ΣΤΗΝ ΚΥΒΕΡΝΗΣΗ ΜΑΣ! ΜΟΝΟ ΟΙ ΑΚΡΟΔΕΞΙΟΙ ΜΑΣ ΠΟΛΕΜΑΝΕ | ΕΘΝΙΚΙΣΜΟΣ.net\nΟ Ούντο Μπουλμαν, ο επικεφαλής των σοσιαλδημοκρατών, σχολίασε ως εξαιρετική την ομιλία του πρωθυπουργού και πρότεινε ο κ. Τσίπρας να αναλάβει την πρωτοβουλία για την ανασυγκρότηση όλης της νότιας Ευρώπης. Αυτή η τοποθέτηση έχει ιδιαίτερη σημασία όταν γίνεται από έναν Γερμανό. Στήριξη ήρθε και από τους Πρασίνους και φυσικά την Αριστερά.\nΜέχρι και ο Γκι Φερχόφστατ, ο επικεφαλής της Συμμαχίας των Φιλελευθέρων και Δημοκρατών, που ήταν πολύ επικριτικός προς την Ελλάδα, έχει αλλάξει πλέον στάση προς την ελληνική κυβέρνηση».\nΙσχύς τους, η λατρεία των διεθνών τυράννων! Αυτή είναι η aristera! Που σύμφωνα με παλαιότερη ρήση του μεγιστάνα Ανιέλι, είναι προτιμότερη από την ψοφοδεξιά, γιατί μπορεί να κάνει πολλά περισσότερα γι’ αυτούς (τους διεθνείς τυράννους – καπιταλιστές). Υπάρχει κάτι που δεν καταλαβαίνετε;\n«ΠΡΟΣΦΥΓΑΚΙΑ» ΡΗΜΑΖΑΝ ΤΑ ΑΥΤΟΚΙΝΗΤΑ ΤΟΥ ΚΟΣΜΑΚΗ ΣΤΗΝ ΠΑΡΑΛΙΑΚΗ ΛΕΩΦΟΡΟ – 78 ΚΛΟΠΕΣ! →


Η αγάπη του κόσμου κόλλησε κορωνοϊό τον Μπογδάνο - Provocateur\nΗ αγάπη του κόσμου κόλλησε κορωνοϊό τον Μπογδάνο\n«Ήρθε ένας άνθρωπος πάνω μου επιθετικά να με αγκαλιάσει, να με ασπαστεί, είναι η αγάπη του κόσμου»\nΌπως πολύ καλά γνωρίζετε, ο Κωνσταντίνος Μπογδάνος βρέθηκε θετικός στον κορωνοϊό. Εύκολα σκεφτήκαμε όλοι πως αποκλείεται να κόλλησε τον ιό σε κάποια πορεία, και δίκιο είχαμε. Η αγάπη του κόσμου, η αγάπη σας και μας, κόλλησε τον κ.Μπογδάνο.\nΟ βουλευτής της ΝΔ, μιλώντας στον ΣΚΑΪ, είπε δυο λόγια για το ποιος τον μόλυνε. Μάλιστα, ανέφερε πως επί τρεις μέρες έψαχνε να βρει πώς μπορεί να κόλλησε τον ιό, ε, και τελικά θυμήθηκε:\n«Ήρθε ένας άνθρωπος πάνω μου επιθετικά να με αγκαλιάσει, να με ασπαστεί, είναι η αγάπη του κόσμου».\nΜάλιστα, συμπλήρωσε πως αυτό ο άνθρωπος «ήρθε πάνω μου να μου σφίξει το χέρι, δυστυχώς δεν είχε πάρει πολύ σοβαρά το θέμα με τον κορωνοϊό.»\nΓενικότερα, την ιχνηλάτηση τη βρίσκει πολύ σημαντική διαδικασία, μιας και αποτελεί και διαδικασία «ωριμότητας», όπως ανέφερε. «Ο καθένας οφείλει να ενημερώσει ώστε ένας προς ένας, μια προς μια να κάνουν rapid test αλλά και μοριακό έλεγχο για να μην υπάρξει κανέναν αδέσποτο κρούσμα», είπε.\nΣε κάθε περίπτωση, ο κ.Μπογδάνος αναφέρθηκε και στα συμπτώματά του, κάνοντας λόγο για απώλεια όσφρησης, ενώ ανέφερε πως τουλάχιστον διατηρεί τη γεύση του. βέβαια αυτό δε σημαίνει πως δεν του λείπει η όσφρησή του έτσι;\n«Μου λείπει η όσφρηση, όταν επανέλθει, θα σας έρθω με ανθοδέσμη στην πόρτα», απείλησε δήλωσε στους Αταίριαστους, καταλήγοντας πως τώρα που βρίσκεται σε καραντίνα στο σπίτι, θα έχει τον χρόνο να παρακολουθεί περισσότερα πράγματα που θέλει.


Γραικός: Ένα χρέος 40.000 ευρώ οδήγησε στον θάνατο του επιχειρηματία | Alphafreepress.gr\nalphafreepress.gr / ΕΛΛΑΔΑ / Γραικός: Ένα χρέος 40.000 ευρώ οδήγησε στον θάνατο του επιχειρηματία\nΓραικός: Ένα χρέος 40.000 ευρώ οδήγησε στον θάνατο του επιχειρηματία\nΓραικός: Για τους αξιωματικούς δεν υπάρχει η πάρα μικρή αμφιβολία ότι οι διαφορές των δύο ήταν οικονομικές και ότι δεν υπήρξε άλλο πρόσωπο παρόν τις κρίσιμες στιγμές.\nΓραικός: Ένα “άνοιγμα”, ύψους περίπου 40.000 ευρώ του 46χρονου ιδιοκτήτη της κτηνοτροφικής μονάδας, που συνελήφθη για τον θάνατο και τη φρικαλέα επιχείρηση εξαφάνισης του αυτοκινήτου και της σορού του κτηνοτρόφου Δημήτρη Γραικού, όλα δείχνουν ότι ήταν η αιτία που οδήγησε στο ματωμένο θρίλερ, που απασχολούσε το πανελλήνιο, 2,5 χρόνια τώρα.\nΓια τους αξιωματικούς της Αστυνομίας στη Θεσσαλονίκη, που πρωτοστάτησαν στην τελευταία φάση των ερευνών, οι οποίες οδήγησαν στη σύλληψη του υπαίτιου του θανάτου του Γραικού, δεν υπάρχει η πάρα μικρή αμφιβολία ότι οι διαφορές των δύο ήταν οικονομικές και ότι δεν υπήρξε άλλο πρόσωπο παρόν τις κρίσιμες στιγμές.\nΟ ίδιος ο συλληφθείς, έμπορος κρεάτων, ιδιοκτήτης της κτηνοτροφικής μονάδας, στο Ανατολικό Θεσσαλονίκης, όπου έθαψε σωρό και αυτοκίνητο, ισχυρίστηκε στη διάρκεια της ανάκρισής του από αστυνομικούς της Ασφάλειας, ότι οι δυο τους, λογομάχησαν για χρηματικές οφειλές.\nΈπεσε, λέει κι έχασε τη ζωή του\nΠρόσθεσε ότι, πάνω στη λογομαχία τους, εκνευρισμένος αυτός, έσπρωξε τον Γραικό, ο οποίος έπεσε και έχασε τη ζωή του, χωρίς να δίνει περισσότερα στοιχεία τα οποία αναμένονται από την ιατροδικαστική υπηρεσία.\nΗ μοιραία συνάντηση στον στάβλο\nΌπως διευκρίνισαν οι αστυνομικοί κατά τη διάρκεια παρουσίασης της υπόθεσης, ο 46χρονος συλληφθείς, έμπορος κρεάτων, συνάντησε τον 49χρονο επιχειρηματία στο χώρο, Δημήτρη Γραικό, στο στάβλο του.\nΠρώτος είχε πάει ο Γραικός\nΣτον στάβλο, όπως ομολόγησε ο 46χρονος πήγε πρώτος ο Γραικός κι όταν ο ίδιος έφθασε εκεί, τον βρήκε μέσα. Ο άτυχος επιχειρηματίας φαίνεται ότι είχε πουλήσει στον δράστη κάποια από τα ζώα του.\nΙσχυριζόταν πως δεν υπήρχε οικονομικό θέμα\nΊσως εκεί δημιουργήθηκε το οικονομικό άνοιγμα. Πάντως μέχρι τώρα ισχυριζόταν ο 46χρονος που είχε εξεταστεί αρκετές φορές ότι έδειξε στους αστυνομικούς τα παραστατικά και φαινόταν ότι δεν υπήρχε καμία οικονομική διαφορά.\nΔεν χρησιμοποιήθηκε αντικείμενο για τον θάνατο\nΕπίσης οι αστυνομικοί πρόσθεσαν ότι για τον θάνατο του Δημήτρη Γραικού δεν χρησιμοποιήθηκε κάποιο αντικείμενο.\nΠώς κινήθηκε μετά το φονικό\nΟι ίδιοι αστυνομικοί, έδωσαν στοιχεία και για το πώς ο δράστης μετά τον βίαιο, ούτως ή άλλως, θάνατο του Γραικού, έθαψε αυτοκίνητο του θύματος και τη σωρό.\nΕίπαν ότι “άνοιξε στο σημείο μια τρύπα με το σκαπτικό μηχάνημα, έριξε το αμάξι του θύματος με τον ουρανό προς τα κάτω, και μετά έριξε χώμα και πολύ μεγάλο όγκο από ακαθαρσίες”.\nΗ Αστυνομία έδωσε στη δημοσιότητα τις εικόνες που καταγράφηκαν από την κάμερα drone τη στιγμή που εντοπίζεται θαμμένο το αυτοκίνητο του θύματος.\nΗ εξαφάνιση και τα παράδοξά της\nΥπενθυμίζεται επίσης, ότι ο κτηνοτρόφος Δημήτρης Γραικός, εξαφανίστηκε το απόγευμα της 3ης Νοεμβρίου 2016 αφού αναχώρησε από το σφαγείο της Χαλάστρας. Έκτοτε τα ίχνη του είχαν χαθεί. Αναχώρησε με το αγροτικό του αυτοκίνητο, το οποίο χρησιμοποιούσε για μικρές, επαγγελματικές διαδρομές.\nΕξαφανίστηκαν ο ίδιος, το αγροτικό και το στίγμα του κινητού\nΑπό τότε εξαφανίζεται ο ίδιος, το αυτοκίνητο, όπως και το «στίγμα» του κινητού του. Ακολούθησαν έρευνες μέχρι και με τη χρήση drones. Κανένα στοιχείο δεν είχε οδηγήσει σε ίχνη του εξαφανισθέντα.\nΕίχε εξεταστεί κατ’ επανάληψη ο 46χρονος\nΕξετάστηκε κατ επανάληψη ο τωρινός συλληφθείς που ήταν ο τελευταίος άνθρωπος που τον είχε δει ζωντανό, αλλά δεν προέκυπτε κανένα στοιχείο που να οδηγεί στη σύλληψή του.\nΈπεφταν έξω οι Αρχές\nΈπεφταν τόσο έξω στις εκτιμήσεις τους οι αρχές. Η Αστυνομία, υπέβαλε τα στοιχεία της δικογραφίας στην εισαγγελία Πρωτοδικών, χωρίς να παρουσιάζει δράστη και μοιραία η αρμόδια εισαγγελέας, κρίνοντας ότι δεν υπήρχαν επιβαρυντικά στοιχεία, πρότεινε να τεθεί ο φάκελος στο αρχείο.\nΌμως τον Φεβρουάριο, ο αντεισαγγελέας Εφετών Βασίλης Φλωρίδης έκρινε πως ο κτηνοτρόφος δολοφονήθηκε και παρήγγειλε να ασκηθεί ποινική δίωξη για ανθρωποκτονία από πρόθεση, κατά παντός υπευθύνου.\nΗ αστυνομία ξεκίνησε πάλι έρευνα\nΑνεξάρτητα, πάντως, από την ανάκριση, η Αστυνομία είχε ξεκινήσει, εκ νέου, δική της έρευνα και είχε καταλήξει στον έμπορο κρεάτων ως έναν από τους δυο βασικούς υπόπτους και οι άντρες των διωκτικών αρχών έψαχναν τρόπο για να πραγματοποιήσουν έρευνες στη συγκεκριμένη περιοχή, που είχε καταπατηθεί από τον έμπορο.\nΤελικά αποφάσισαν με τη βοήθεια ειδικών να κάνουν την έρευνα στο χώρο του 46χρονου, 25 χιλιόμετρα έξω από τη Θεσσαλονίκη.\nΤο αυτοκίνητο “έσπασε” τον δράστη\nΌταν βρήκαν το αυτοκίνητο, ο δράστης δεν είχε πια κανένα περιθώριο και υπέδειξε το σημείο όπου είχε αποκρύψει και τη σορό του Δημήτρη Γραικού.


Ποιοι είμαστε | APWIRELESS ΕΛΛΑΣ ΜΟΝΟΠΡΟΣΩΠΗ Α.Ε.\nΗ APW Greece, θυγατρική της Radius Global Infrastructure, είναι μια από τις κορυφαίες εταιρείες επενδύσεων χρηματοδοτικής μίσθωσης σταθμών μετάδοσης κυψελωτών επικοινωνιών στον κόσμο. Είμαστε επικεντρωμένοι στη στρατηγική απόκτηση και διαχείριση των μισθώσεων σταθμών μετάδοσης κυψελωτών επικοινωνιών εδάφους, πύργου, οροφής και εντός κτιρίου.\nΤο 2010, η APW Greece άρχισε να επενδύει σε μισθώσεις πύργων μετάδοσης κυψελωτών επικοινωνιών από τα κεντρικά γραφεία της στο Σαν Ντιέγκο και έκτοτε έχει επεκτείνει τις δραστηριότητές της παγκοσμίως. Το επενδυτικό χαρτοφυλάκιο της εταιρείας αποτελείται από χιλιάδες μισθώσεις σε 21 χώρες σε Ευρώπη, Ασία, Αυστραλία, Βόρεια και Νότια Αμερική.\nΗ επιχείρησή μας αναπτύσσει συνεργασίες με υπάρχοντες ιδιοκτήτες πύργων μετάδοσης κυψελωτών επικοινωνιών, παρέχοντάς τους μια εφάπαξ πληρωμή σε αντάλλαγμα του δικαιώματος λήψης μελλοντικών ενοικίων που σχετίζονται με τους πύργους μετάδοσης στην ιδιοκτησία τους. Στη συνέχεια, η APW Greece επιδιώκει να προσθέσει ενοικιαστές σε κάθε σταθμό μετάδοσης κυψελωτών επικοινωνιών, διασφαλίζοντας έτσι ότι ότι γίνεται η καλύτερη δυνατή διαχείριση κάθε τοποθεσίας βάσει των δυνατοτήτων της.\nΗ APW Greece λειτουργεί με επιτυχία σε όλο τον κόσμο, απασχολώντας τοπικούς επαγγελματίες της βιομηχανίας των ασύρματων επικοινωνιών σε κάθε χώρα. Αναγνωρίζοντας την ιδιαιτερότητα κάθε πελάτη και κάθε αγοράς, προσεγγίζουμε την επιχειρηματικότητα ως ένας διεθνής οργανισμός επαγγελματικών υπηρεσιών, βασίζοντας τις λύσεις μας σε τοπικούς νόμους, οικονομικές ιδέες, έθιμα και γλώσσες. Μέσω της δημιουργίας προγραμμάτων χρηματοδοτικής μίσθωσης που χρηματοδοτούνται από τους παρόχους ασυρμάτων δικτύων, η APW Greece μπορεί επίσης να εφαρμόσει την τεχνογνωσία και τις υπηρεσίες της για να βοηθήσει τους ιδιοκτήτες αλλά και τους παρόχους να επιτύχουν τους στρατηγικούς και οικονομικούς τους στόχους.


«Ηθική ευθύνη» η στήριξη του ΕΚΑΒ (ΒΙΝΤΕΟ) | politischios.gr\nΟ Δήμος προτίθεται να στηρίξει οικονομικά την φιλοξενία εργαζομένων\nΕπιστολή προς τον Πρόεδρο του ΕΚΑΒ, Νίκο Παπαευσταθίου απέστειλε σήμερα ο Δήμαρχος, Στ. Κάρμαντζης εξηγώντας σε πρώτη φάση το ζήτημα της υποστελέχωσης ξεκαθαρίζοντας στη συνέχεια την αντίθεση του στη μεταφορά του τηλεφωνικού κέντρου στη γειτονική Λέσβο.\nΜε αφορμή τις τελευταίες εξελίξεις, ο κ. Κάρμαντζης αναφέρθηκε σε δηλώσεις του στην συγκεκριμένη επιστολή ελπίζοντας ότι στο άμεσο μέλλον θα αλλάξει η υφιστάμενη κατάσταση.\nΔίπλα στα αιτήματα του ΕΚΑΒ ο Δήμος Χίου\nΑπό την πλευρά του, ο Δήμος προτίθεται να συμβάλλει στην επίλυση του ζητήματος. Συγκεκριμένα ο Δήμος σε συνεργασία με το Νομικό Πρόσωπο θα παραδώσει χώρους στάθμευσης στο ΕΚΑΒ Χίου στο ΚΑΠΗ ενώ παράλληλα σχεδιάζεται και η διάθεση χώρου για διοικητικές υπηρεσίες.\nΜεταξύ άλλων, "αγκάθι" για τους εργαζόμενους παραμένει η έλλειψη προσωπικού, για αυτό ο κ. Κάρμαντζης διαβεβαίωσε, ότι από την πλευρά του Δήμου θα υπάρξει οικονομική στήριξη για την φιλοξενία των εργαζομένων. Προϋπόθεση ωστόσο για να προχωρήσει η πρόταση αυτή είναι να τροποποιηθεί η εγκύκλιος.\nΈτσι με επιστολή του, προώθησε στον Πρόεδρο του ΕΚΑΒ τα αιτήματα των εργαζομένων αλλά τις προθέσεις του ίδιου προκειμένου να καλυφθούν τα έξοδα των πληρωμάτων.\nΤέλος διαβεβαίωσε ότι το ζήτημα της στελέχωσης του ΕΚΑΒ αποτελεί προτεραιότητα καθώς αφορά την ασφάλεια των πολιτών.


Συχνοί τραυματισμοί στην Ορεινή Ποδηλασία | TimberTrail\nΟι τραυματισμοί που συνδέονται συχνά με την ορεινή ποδηλασία προέρχονται συνήθως είτε από υπερκόπωση είτε από βλάβες (που προκαλούνται από συγκρούσεις). Αν η ανάβαση στο ποδήλατο σας, σας προκαλεί πόνο, αυτός συνήθως οφείλεται στις ακόλουθες πιο συνηθισμένες παθήσεις που συνδέονται με την ορεινή ποδηλασία:\nΜυϊκοί Πόνοι – Οι μυϊκοί πόνοι που περνάνε μέσα σε 24 ώρες θεωρούνται φυσιολογικοί, σε ακραίες περιπτώσεις. Οι μυς σας χρειάζονται ενέργεια και οξυγόνο για να τροφοδοτηθούν και όταν αυτά εξαντλούνται σχηματίζονται συσσωρεύσεις γαλακτικού οξέως. Οι συσσωρεύσεις αυτές σε συνδυασμό με συγκρούσεις, χτυπήματα και απόκρημνα μονοπάτια, προκαλούν πόνο.\nΚαθυστερημένη Εκκίνηση Μυϊκού Πόνου – Αν οι πόνοι διαρκούν περισσότερο από 24 ώρες μετά την ανάβαση μπορεί να πάσχετε από «πιάσιμο» ή DOMS, δηλαδή Καθυστερημένη Εκκίνηση Μυϊκού Πόνου. “Το σώμα σας ειδοποιεί ότι έχετε ασκήσει υπερβολική πίεση κάνοντας πάρα πολλά μέσα σε πολύ μικρό χρονικό διάστημα,” λέει η Dr. Tim Brown, αθλητική χειροπρακτική φυσικοθεραπεύτρια, διευθύντρια ιατρικών θεμάτων του Συνδέσμου των Επαγγελματιών Σερφινγκ και ιδρύτρια του IntelliSkin. Κολυμπήστε, περπατήστε, επιλέξτε μια ήπιας μορφής γιόγκα εστιάζοντας στην αναπνοή και πάρτε το μήνυμα της χαλάρωσης ... απλά χαλαρώστε και αφήστε το σώμα σας να ανακτήσει τις δυνάμεις του μαθαίνοντας από τις εμπειρίες του. Η καταβολή υπερβολικής προσπάθειας για μεγάλο χρονικό διάστημα δεν είναι ούτε υγιής ούτε παραγωγική.\nΩλένια Νευρίτιδα – Το μούδιασμα των χεριών και των δακτύλων από το σφιχτό πιάσιμο, προκαλεί με την πάροδο του χρόνου συμπίεση των νεύρων από τους μυς ως το βραχίονα.\nΣύνδρομο Λαγοκνημιαίας Ταινίας – Οι γλουτοί και το εξωτερικό μέρος των μηρών υπερχρησιμοποιούνται και καταπονούνται λόγω του ότι στην ποδηλατική κίνηση (κίνηση των ποδιών και των γοφών) χρησιμοποιείται συνήθως το μπροστινό και το εξωτερικό μέρος του μηρού και του γοφού. Οι μυς αυτοί υπερχρησιμοποιούνται και καταπονούνται, προκαλώντας διαταραχές στην ποδηλατική κίνηση, οι οποίες με την σειρά τους πιέζουν και φθείρουν την λαγοκνημιαία ταινία που προσπαθεί σκληρά να αντισταθμίσει την κακή ποιότητα της κίνησης. «Στόχος είναι η βελτίωση της εκβιομηχανικής, έτσι ώστε να μοιράζεται το φορτίο χρήσης σωστά, χρησιμοποιώντας όλους τους βασικούς μυς της στάσης του σώματος για το γύρισμα των τροχών», λέει η Dr. Brown.\nΣύνδρομο Επιγονατιδομηριαίου Πόνου – Το σύνδρομο αυτό μοιάζει με το Σύνδρομο Λαγοκνημιαίας Ταινίας, ως προς το ότι η κακής ποιότητας κίνηση κατά την ποδηλασία, ή κακή στάση πάνω στο ποδήλατο επηρεάζει αρνητικά την εκβιομηχανική, αλλοιώνοντας τον ορθό τρόπο κίνησης πάνω στο ποδήλατο. Με την πάροδο του χρόνου προκαλείται διαταραχή της κίνησης της επιγονατίδας (τραβώντας τους καταπονημένους μυς του εξωτερικού του μηρού) καθώς κινείται πάνω κάτω σε μια περιοχή γνωστή ως μηριαία αυλάκωση. Το αποτέλεσμα είναι πόνος και πρήξιμο γύρω από την επιγονατίδα που ενδεχομένως να αισθανθείτε αμέσως μετά την ανάβαση, έπειτα με την πάροδο του χρόνου κατά την διάρκεια της ανάβασης, έπειτα εξελίσσεται σε μόνιμο τραύμα που αισθάνεστε κάθε φορά που κατεβαίνετε ή ανεβαίνετε στο ποδήλατο. «Πρέπει να μάθετε να επιμηκύνετε του μυς που χρησιμοποιείτε πιο πολύ και να εκπαιδευτείτε στην εκγύμναση των πιο αχρησιμοποίητων μυών σας, ώστε να λειτουργούν βοηθώντας σας να φέρνετε τον κορμό και τα πόδια σας προς τα πίσω για καλύτερη ισορροπία», συμβουλεύει η Δρ. Μπράουν. Οι πρόσθιοι, οπίσθιοι, εσωτερικοί και εξωτερικοί μυς πρέπει να δουλεύουν μαζί και να ενεργοποιούνται στο σωστό ρυθμό, συγχρονισμένα για να αποδίδουν τα μέγιστα, να ανακάμπτουν γρήγορα και να συμβάλλουν στην πρόληψη των τραυματισμών.\nΣτένωση του Καρπιαίου Σωλήνα – Συστολή του μεσαίου νεύρου του καρπού που προκαλεί ακαμψία του δείκτη και του μεσαίου δακτύλου.\nΣύνδρομο Διαμερισμάτων Εκ Προσπάθειας – Αυξημένη πίεση στα διαμερίσματα του αντιβραχίου που προξενεί πόνο.\nΠλευρική Επικονδυλίτιδα – Γνωστή επίσης ως «αγκώνας των τενιστών» ( tennis elbow), που οφείλεται σε υπερβολική χρήση των τενόντων κατά την λαβή.\nΚάταγμα Κλείδας – Ο πιο συνηθισμένος τραυματισμός που έχει συναντήσει ο Δρ. Brown σε ποδηλάτες δρόμου και ορεινής ποδηλασίας είναι το κάταγμα στην κλείδα που προκαλείται από χτύπημα στους ώμους ή προσγείωση με το κεφάλι ύστερα από εκτίναξη του αθλητή πάνω από τις μπάρες του ποδηλάτου. Το κάταγμα μπορεί να είναι «απλό» , σταθερό, ευθυγραμμισμένο κάταγμα ή ένα περίπλοκο σύνθετο (ή ανοικτό) κάταγμα, όπου το αιχμηρό, σπασμένο οστό έχει σχίσει το δέρμα τραυματίζοντας το. «Το έχω περάσει ...δεν είναι ευχάριστο και μπορεί να διαρκέσει για διάστημα από οχτώ εβδομάδες έως τρεις μήνες έως ότου μπορέσετε να ανεβείτε ξανά με ασφάλεια την σέλα του ποδηλάτου σας», λέει.\nΑκτινωτά Κατάγματα της Κεφαλής του Αγκώνα\nΟ πιο συνηθισμένος τύπος κατάγματος στον αγκώνα, που σε σπάνιες περιπτώσεις χρειάζεται χειρουργείο.\nΤραύμα της κλείδωσης στο σημείο όπου η Κλείδα συνδέεται με το Ακρώμιο (της Ωμοπλάτης).\nΟ βραχίονας εξαρθρώνεται από την κλείδωση του ώμου, σχίζοντας τον επιχείλιο χόνδρο.\nΗ κερκίδα (μακρύ οστό του πήχεως που βρίσκεται στην εξωτερική επιφάνεια του) και η ωλένη εξαρθρώνονται από την κλείδωση του αγκώνα.\nΤραυματισμός του εγκεφάλου που συνδέεται με τα τραύματα κρούσης.


Online κράτηση πτήσης από Φορλί - για Μασσαλία τώρα από 147 € - Lufthansa\nΠτήση Φορλί Μασσαλία από 147 €\nΚαταπληκτικοί ναύλοι για την πτήση σας από Φορλί προς Μασσαλία\nΠροσπαθείτε να βρείτε προσιτές τιμές πτήσεων από Φορλί για Μασσαλία; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Μασσαλία MRS τον Φεβρουαρίου 2022 από 147 €.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Φορλί προς Μασσαλία διατίθεται με 147 €, τον Φεβρουαρίου 2022.


Μαρία Κουτσουρλή: μια νέα φωνή σε απρόβλεπτες διασκευές - Melodia 99.2\nΖωντανά απ' το σαλόνι\nΗ Σιωπή / Cover (Στίχοι | Μουσική: Παύλος Παυλίδης)\nΗ Μαρία Κουτσουρλή, η νέα τραγουδίστρια που μας συστήθηκε αρχές του 2021 με το τραγούδι του Αίσωνα "Ανακωχή", ξεκινάει από αυτόν τον μήνα μια σειρά από μουσικά homemade videos μέσα από το κανάλι της στο YouTube. Μπορεί η πανδημία να διέκοψε για λίγο τα live, η μουσική όμως πάντα βρίσκει τρόπους να βγαίνει μπροστά και νέοι καλλιτέχνες όπως η Μαρία ξέρουν καλά πώς να φτάσουν στα σπίτια μας, στα laptop και στα κινητά μας.\nΤο σχέδιο είναι απλό: Να συνδεθούμε μέσα από τον οικείο χώρο μας, να επικοινωνήσουμε, να τραγουδήσουμε. Μία φωνή, 3 μουσικοί -φίλοι, μια κάμερα και κάπως έτσι γεννήθηκε το «ζωντανά απ' το σαλόνι». Κάτι «ζωντανό», «στιγμιαίο», απο καρδιάς, απ’ το σαλόνι του σπιτιού της Μαρίας. Άλλωστε τι πιο οικείο από ένα σαλόνι στις μέρες μας!\nΗ Μαρία επιλέγει ως πρώτο τραγούδι τη «Σιωπή» του Παύλου Παυλίδη και το παρουσιάζει με τον Δημήτρη Σιάμπο στις κιθάρες και την ενορχήστρωση, τον Αλέξανδρο Δράκο Κτιστάκη στα τύμπανα και τον Γιάννη Παπαδόπουλο στο πιάνο. «Η μουσικη, οι άνθρωποι που αγαπάμε και μας έλειψαν, όλα αυτά τα ανεξήγητα που συμβαίνουν γύρω μας, η αβεβαιότητα, η ανάγκη για σύνδεση, επαφή και επικοινωνία γέννησαν το 'ζωντανά απ’το σαλόνι'».


Ορθοπαιδικός Κηδεμόνας Δυσπλασιών Βρεφικών Πελμάτων Bebax Prim - Ορθοπαιδικά - Ορθοπεδικά Κυρίτσης\nΔιορθωτικός κηδεμόνας γεννετικών δυσπλασιών των ποδιών των νεογνών.\nΜέγεθος Κηδεμόνα Ν.7,5 Ν.8 Ν.8,5 Ν.9 Ν.9,5 Ν.10 Ν.10,5 Ν.11.5 Ν.12.5 Ν.13.5 Τύπος Κηδεμόνα\nΟ ορθοπαιδικός κηδεμόνας γενετικών δυσπλασιών βρεφικών πελμάτων Bebax, της εταιρίας Prim είναι μποτάκι διαχωρισµένο σε δύο τµήµατα (εµπρός - πίσω). Tο επάνω τµήµα του κηδεμόνα είναι δερµάτινο και ενισχυµένο εσωτερικά, µε µαλακή επένδυση, για απόλυτη εφαρµογή και αποφυγή δηµιουργίας ερεθισµών στο πόδι του νεογνού. Ο κηδεμόνας κλείνει σταθερά, µε δύο αυτοκόλλητους ιµάντες. Tα δύο τµήµατα του ορθοπαιδικού κηδεμόνα συνδέονται µε προνοµιακά τοποθετηµένο κάτω από τη σόλα, µεταλλικό σύνδεσµο, ο οποίος σταθεροποιεί τα δύο τµήµατα µε δύο κοχλίες, τους οποίους αφού τους χαλαρώσουµε µε το ειδικό κλειδί, κάνουµε διόρθωση θέσεως του προσθίου τµήµατος του ποδιού, απεριορίστως σε κάθετο, οριζόντιο και πλάγιο άξονα και κατόπιν τους σφίγγουµε σταθερά. H λειτουργία αυτή του κηδεμόνα Bebax, επιτρέπει την προοδευτική αύξηση του βαθµού δοµικής διόρθωσης του ποδιού, αποτρέποντας την εµφάνιση προβληµάτων που δηµιουργούνται από την απότοµη διόρθωση.\nEνδείξεις: Ο ορθοπαιδικός κηδεμόνας γενετικών βρεφικών δυσπλασιών πέλματος Bebax, ενδείκνυται για γεννετικές δυσµορφίες του ποδιού των νεογνών. (Πόδι βλαισό, ραιβό, κλπ.)\nMεγέθη: 7,5 - 13,5 Μήκος πέλµατος από το μέσον της πτέρνας µέχρι το µεγάλο δάκτυλο σε cm.\nΣυστάσεις: Ο ορθοπαιδικός κηδεμόνας Bebax πρέπει να εφαρµόζεται αποκλειστικά από τον θεράποντα ιατρό. Στην πρώτη φάση χρησιµοποιείται συνεχώς (µέρα - νύκτα), εκτός από τις ώρες καθαριότητος και φυσικοθεραπείας. Aνάλογα µε την πορεία της θεραπείας, ο ιατρός θα καθορίσει τη βαθµιαία µείωση του χρόνου χρήσης, αφού παρακολουθήσει το παιδί στις οκτώ, δεκαπέντε και τριάντα ηµέρες µετά την αρχή της θεραπείας.\nκηδεµών διορθώσεως γεννετικών δυσπλασιών ποδιών νεογνών ορθοπαιδικά ορθοπεδικά


Τα 10 καλύτερα ξενοδοχεία κοντά σε: City Stay Inn Hotel Apartment\nΔι Κρικ: Ρομαντικά ξενοδοχεία\nΤα καλύτερα ξενοδοχεία κοντά σε: City Stay Inn Hotel Apartment, Ντουμπάι\nΞενοδοχεία κοντά σε: City Stay Inn Hotel Apartment\nSheikh Zayed Rd | Al Barsha 1, Ντουμπάι 450127, Ηνωμένα Αραβικά Εμιράτα\nCity Stay Inn Hotel Apartment: Διαβάστε κριτικές\n707 από 1.189 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: City Stay Inn Hotel Apartment\n0,8 χλμ. από City Stay Inn Hotel Apartment\n0,6 χλμ. από City Stay Inn Hotel Apartment\n0,3 χλμ. από City Stay Inn Hotel Apartment\n0,2 χλμ. από City Stay Inn Hotel Apartment\n0,9 χλμ. από City Stay Inn Hotel Apartment\n1,0 χλμ. από City Stay Inn Hotel Apartment\n0,7 χλμ. από City Stay Inn Hotel Apartment


Ενώ ένα από τα βασικά μέτωπα των πολεμικών συγκρούσεων έχει μεταφερθεί από το Χαλέπι στα περίχωρα της Δαμασκού, σε διπλωματικό-πολιτικό επίπεδο συνεχίζεται το βάδισμα σε τεντωμένο σχοινί. Εν τω μεταξύ αναζωπυρώνονται μια σειρά μέτωπα, ενώ και στο ευρύτερο πεδίο της Μέσης Ανατολής δημιουργούνται συνεχώς αντιφατικά δεδομένα. Εκεχειρία εν μέσω πολέμου στη Συρία Από την αρχή\nΑντίσταση-Διεκδίκηση-Αναμέτρηση, η γραμμή της συγκρότησης της μαζικής πάλης! Το διεθνές τοπίο γίνεται όλο και πιο βαρύ και ανησυχητικό για τους λαούς και τους εργάτες. Από τη μια, η οικονομική κρίση του καπιταλιστικού-ιμπεριαλιστικού συστήματος όχι μόνο δεν ξεπερνιέται αλλά σέρνεται και απειλεί διαρκώς με απότομα φουντώματα, ακόμα και με ένα γιγάντιο κραχ. Η «λύση» που όλες\nΤο Συμβούλιο των υπουργών Εξωτερικών των μελών του ΝΑΤΟ, στην εαρινή Σύνοδό που έγινε στις Βρυξέλλες, 19 και 20 του Μάη, είχε στο επίκεντρό του τα επόμενα βήματα που θα πρέπει να κάνει το NATO σε σχέση με τη Ρωσία. Της συνεδρίασης προηγήθηκε τελετή υπογραφής του Πρωτοκόλλου προσχώρησης στη Συμμαχία του Μαυροβουνίου, το οποίο πλέον


typoskritis.gr - Έκανε την έκπληξη η Βαλένθια και κατέκτησε το Κύπελλο Ισπανίας\nΚυριακή 26 Μαΐου 2019 02:02 Τση Άθλησης\nΗ αλήθεια είναι ότι για την Μπαρτσελόνα θα ήταν ακόμα ένας τίτλος. Ένα Κύπελλο που λίγες μέρες μετά θα γινόταν ακόμα ένας αριθμός, μία προσθήκη στην τροπαιοθήκη. Για τη Βαλένθια, όμως, θα ήταν ο μοναδικός τίτλος της από το 2008. Τα ταπεινό Copa del Rey που για τις «νυχτερίδες» έμοιαζε η κορυφή του κόσμου. Και την πάτησαν, όπως πάτησαν και τη μεγάλη αντίπαλό τους, έκαναν την έκπληξη με το υπέρ τους 1-2 και σήκωσαν την κούπα για όγδοη φορά στην ιστορία τους, ενώ αντίθετα οι «μπλαουγκράνα» την έχασαν για ενδέκατη από τις 41 φορές που την έχουν διεκδικήσει και αφού μετρούσαν τέσσερις διαδοχικές. Ήταν όμως δίκαιο αυτό που συνέβη...\nΧωρίς επιθετικούς (Σουάρες, Ντεμπελέ τραυματίες) και χωρίς φαντασία, με το μυαλό ακόμα στον σκληρό αποκλεισμό του «Ανφιλντ». Αυτή η Μπαρτσελόνα που παρατάχθηκε στο «Μπενιτο Βιγιαμαρίν», ήταν ίσως η πιο ανόρεχτη φετινή. Γύριζε την μπάλα γύρω γύρω από την αντίπαλη περιοχή και σε όλο το πρώτο μέρος είχε μόλις ένα καλό σουτ με τον Μέσι στο 45'. Την ίδια ώρα η Βαλένθια ήταν διαβασμένη, ιδανικά στημένη και στις τρεις αντεπιθέσεις που έτρεξε, την πρώτη τη σταμάτησε ο Πικέ με απίθανο τάκλιν στη γραμμή (5' ο Ροντρίγκο είχε περάσει και τον Σίλεσεν). Οι άλλες δύο όμως έγιναν γκολ. Στο 22' ο Γκαμεϊρό, αφού άδειασε με προσποίηση (22') τον Ζόρντι Αλμπα, έγινε ο τρίτος Γάλλος που σκοράρει σε ισπανικό τελικό και 11 λεπτά αργότερα ο Σολέρ έστειλε σέντρα πάρε βάλε στον Ροντρίγκο, που ολομόναχος στη μικρή περιοχή το τελείωσε με το κεφάλι.\nΣτην επανάληψη οι αλλαγές βοήθησαν τους Καταλανούς να γίνουν πιο απειλητικοί. Ο Μέσι με μία απίθανη ενέργεια (56') που θα μπορούσε να είναι το γκολ της χρονιάς, αφού πέρασε δύο αντιπάλους με το εξωτερικό σημάδεψε το δοκάρι. Στην επαναφορά, όμως, σε άδεια εστία ο Βιδάλ έστειλε την μπάλα άουτ. Στο 73' ήρθε το γκολ. Ο Ντομενέκ έβγαλε δύσκολα την κεφαλιά του Λενγκλέ και στην επαναφορά ο Μέσι βρήκε δίχτυα. Από εκεί και έπειτα η ομάδα του Ερνέστο Βαλβέρδε πίεσε, είχε σε θέση φορ τους σέντερ μπακ της, αλλά δεν μπόρεσε να ισοφαρίσει. Μάλιστα, θα μπορούσε να δεχτεί εκείνη κι άλλο τέρμα, καθώς ο Γκουέδες στο 93' και στο 95' έχασε απίθανες ευκαιρίες σε τετ-α-τετ και κενή εστία, αντίστοιχα.\nΜπαρτσελόνα (Ερ. Βαλβέρδε): Σίλεσεν, Πικέ, Λενγκλέ, Σεμέντο (46' Μάλκομ), Ζόρντι Αλμπα, Σέρζι Ρομπέρτο, Αρτούρ (46' Βιδάλ), Μπουσκέτς, Ράκιτιτς (77' Αλενιά), Κουτίνιο, Μέσι\nΒαλένθια (Μαρθελίνο): Ντομενέκ, Γκάμπριελ, Γκαράι, Βας, Γκαγιά, Κοκλέν, Παρέχο (65' Κοντογκμπιά), Σολέρ, Γκουέντες, Γκαμεϊρό (72' Πιτσίνι), Ροντρίγκο (88' Ντιακαμπί)


Επισκοπή – Χερσόνησος 2-1 - Onsports.gr\nOnsports Team\t12 Φεβρουαρίου 2012, 20:48\nΠΟΔΟΣΦΑΙΡΟ / Επισκοπή\t/ Ολυμπιακός Χερσονήσου\nΕπισκοπή – Χερσόνησος 2-1\nΣτη δεύτερη θέση του βαθμολογικού πίνακα «σκαρφάλωσε» η Επισκοπή μετά τη δύσκολη νίκη με 2-1 επί της Χερσονήσου, με μεγάλο πρωταγωνιστή τον Ταμάμη.\nΗ Επισκοπή μπήκε δυνατά στον αγωνιστικό χώρο, με σκοπό να καθαρίσει το ματς από την αρχή. Μόλις στο 8’ λοιπόν, το σουτ του Γωνιωτάκη σημάδεψε το δοκάρι, ωστόσο ένα λεπτό αργότερα, ο Κοζανίδης κέρδισε πέναλτι, το οποίο εκτέλεσε εύστοχα ο Ταμάμης, κάνοντας το 1-0. Η Χερσόνησος αντέδρασε και δημιούργησε κάποιες καλές ευκαιρίες, αλλά δεν μπόρεσε να σκοράρει και οι δύο ομάδες πήγαν στα αποδυτήρια με τους γηπεδούχους να προηγούνται.\nΣτο 57’ της επανάληψης οι φιλοξενούμενοι με ιδανική αντεπίθεση κατάφεραν να ισοφαρίσουν σε 1-1 με τον Γουργιώτη. Λίγο έλειψε η Επισκοπή να χάσει βαθμούς, αλλά στο 80’ ο Ταμάμης «ξαναχτύπησε» για να κάνει το 2-1 και να χαρίσει τους τρεις βαθμούς στην ομάδα του.\nΧΕΡΣΟΝΗΣΟΣ: Μουντράκης, Γ. Αριστεινίδης, Μασέλης, Κουτσάκης, Π. Αριστεινίδης, Βασιλείου, Παπουτσάκης (69’ Σωμαράκης), Καρδάσης (92’ Μηλάκης), Γουργιώτης, Βλάχος (87’ Χαλκιαδάκης), Καπετανάκης.


Χαρακτηριστικά Υλικών | Αγγελόπουλος Ξυλόγλυπτα Εκκλησιαστικά έπιπλα\nΧαρακτηριστικά ξύλου φλαμούρι: Έχει χρώμα κρεμ-κίτρινο. Ξύλο ευθύϊνο με λεπτή υφή και ομοιόμορφη. Ξύλο με καλή αντοχή σε κάμψη, θλίψη και αντοχή σε σχίση. Αρκετά μαλακό σαν ξύλο γι αυτό και τις περισσότερες φορές βρίσκει εφαρμογή σε ξυλόγλυπτα.\nΧαρακτηριστικά ξύλου οξιάς: Έχει απλή εμφάνιση και είναι συνήθως ισόβενη με μια λεπτή και ομοιόμορφη υφή. Έχει λευκό ή κοκκινωπό φυσικό χρώμα. Ξεραμένη η οξιά θεωρείται ανώτερη από τη δρυ σε δύναμη καμπύλωσης, σε σκληρότητα και σε αντίσταση στην κρούση και το σκίσιμο.\nΧαρακτηριστικά ξύλου δρυός: Η δρυς είναι συνώνυμη με τη δύναμη, τη σταθερότητα και την αντοχή. Δουλεύεται εύκολα και δίνει ένα πολύ ωραίο φινίρισμα. Είναι γενικά πιο ακριβό ξύλο από την οξιά. Το ξύλο δρυός, είναι πολύ σκληρό και ανθεκτικό στους μύκητες και τα έντομα, και γρατζουνιέται πιο δύσκολα από την οξιά.\nΧαρακτηριστικά του MDF: Το MDF αποτελείται από ίνες ξύλου. Οι ίνες αυτές περνούν από ειδικό καθαρισμό και αφού ξηραθούν αναμειγνύονται με κόλλα και στην συνέχεια πρεσάρονται σε πολύ υψηλές θερμοκρασίες. Στις επίπεδες επιφάνειες του μπορούμε να δημιουργήσουμε ανάγλυφες παραστάσεις και σχεδιάσεις με σκαλίσματα. Επίσης, η λεία επιφάνεια του δίνει τη δυνατότητα επικάλυψης με καπλαμάδες αλλά και τη δυνατότητα βαφής του.\nΧαρακτηριστικά του Κόντρα πλακέ: Το Κόντρα πλακέ είναι προϊόν του ξύλου που παράγεται με τη συγκόλληση λεπτών φύλλων ξύλου, ώστε η κατεύθυνση των ινών δύο διαδοχικών να είναι κάθετη μεταξύ τους. Τα αντικολλητά είναι προϊόν υψηλής τεχνολογίας με αρκετά πλεονεκτήματα. Έχουν μεγάλη αντοχή σε σχίση και μεγάλες φορτίσεις. Το Κόντρα πλακέ θαλάσσης έχει αντοχή στην υγρασία και ενδείκνυται και για εξωτερικούς χώρους.


Φρίκη στα Πατήσια: Ηλικιωμένη πέθανε και την έφαγαν τα σκυλιά της - Psts.gr\nΕικόνες σοκ από τη Βηρυτό: Μια πόλη ισοπεδώθηκε…\nΔιακομιδή 22χρονου από το λιμάνι της Πάρου στη…\nΈρευνες και εντοπισμός παρασυρόμενου φουσκωτού\nΚορωνοϊός - Κοτανίδου: Οσοι δεν πιστεύουν, να έρθουν…\nΞεκίνησαν οι εργασίες συντήρησης στα γήπεδα ποδοσφαίρου στην…\nΙερώνυμος: Ο κίνδυνος της πανδημίας απειλεί και πάλι…\nΔύο νέα κρούσματα ιού του Δυτικού Νείλου στις…\nΚορωνοϊός - Νέα μέτρα ανακοίνωσε ο Χαρδαλιάς: Ωράριο…\nΜαζικές απολύσεις στην Booking.com - Η απόφαση αυτή…\nΣήμα κινδύνου από Τσιόδρα: Κάθε κρούσμα δίνει άλλο…\n21 Νοεμβρίου 2019 18:40\nΗ ηλικιωμένη έπασχε από άνοια - Βρέθηκε νεκρή με δαγκωματιές στο πρόσωπο στις 3 Νοεμβρίου - Λίγες ώρες νωρίτερα ο γιος της την είχε καληνυχτήσει - Έχει αποκλειστεί η εγκληματική ενέργεια\nΟ θάνατος μιας ηλικιωμένης γυναίκας στα Πατήσια από παθολογικά αίτια δεν θα ήταν είδηση, εάν το νεκρό κορμί της -και ειδικότερα το πρόσωπό της- δεν το είχαν κατακρεουργήσει στη συνέχεια τα πέντε σκυλιά του σπιτιού της.\nΗ απίστευτη ιστορία που προκαλεί σοκ συνέβη σε διαμέρισμα στα Πατήσια στις 3 Νοεμβρίου, όταν ο γιος της ηλικιωμένης την εντόπισε στο δωμάτιό της νεκρή και το πρόσωπό της να έχει πάρα πολλές δαγκωματιές από τα σκυλιά που είχαν στο σπίτι.\nΤο βράδυ της 2ας Νοεμβρίου στις 23:00, ο γιος της 84χρονης την καληνύχτησε και την άφησε να πάει στο δωμάτιό της. Ενώ εκείνος πήγε στο δικό του. Κάποια στιγμή γύρω στη μια τα ξημερώματα, δηλαδή μόλις δύο ώρες αργότερα, πήγε να δει πώς είναι η μητέρα του, η οποία έπασχε από άνοια. Σοκαρίστηκε από το θέαμα που αντίκρισε. Η γυναίκα ήταν νεκρή ενώ ήταν καταδαγκωμένη στο πρόσωπο.\nΑμέσως κλήθηκε η αστυνομία και στελέχη του τμήματος Ανθρωποκτονιών. Οι έμπειροι αστυνομικοί που έφθασαν στο σημείο δεν πίστευαν στα μάτια τους μπροστά στο αποτρόπαιο θέαμα. Ο γιος της γυναίκας οδηγήθηκε στο τμήμα για κατάθεση, ενώ γρήγορα αποκλείσθηκε η εγκληματική ενέργεια. Σύμφωνα με τον ιατροδικαστή κ. Σωτήρη Μπουζιάνη ο οποίος εξέτασε το άψυχο κορμί της 84χρονης, υπήρχαν πάρα πολλές κακώσεις εξαιτίας των δαγκωμάτων από τα πέντε σκυλιά που ζούσαν μαζί με την ηλικιωμένη και το γιο της στο σπίτι τους στα Πατήσια.\nΓιατί σκυλιά τρώνε τα αφεντικά τους όταν πεθαίνουν\nΤο 1997, ένας εγκληματολόγος στο Βερολίνο ανέφερε μία από τις πιο ασυνήθιστες υποθέσεις του στο περιοδικό Forensic Science International. Ένας άνδρας 31 ετών είχε αυτοκτονήσει στην αυλή του σπιτιού του. Σαράντα λεπτά μετά τον θάνατό του, η μητέρα αλλά και γείτονες που τον αναζητούσαν τον βρήκαν νεκρό με μια σφαίρα στο κεφάλι ενώ το πρόσωπό του είχε «ξεσκιστεί» από τα δαγκώματα του γερμανικού ποιμενικού που ήταν μαζί του.\nΤα τελευταία 20 χρόνια, σύμφωνα και με άρθρο του National Geographic υπάρχουν πάρα πολλές περιπτώσεις ανθρώπων που πεθαίνουν και τα πρόσωπά τους στη συνέχεια εντοπίζονται κατακρεουργημένα από δαγκωματιές των σκυλιών τους.\nΑυτό το γεγονός είναι μια από τις μεγαλύτερες παρανοήσεις σχετικά με τη συμπεριφορά των κατοικίδιων. Όπως σε μια περίπτωση που αναφέρθηκε το 2010 σε επιστημονικό περιοδικό όπου μια γυναίκα πέθανε από ανεύρυσμα και βρέθηκε το επόμενο πρωί στο πάτωμα του μπάνιου. Η ιατροδικαστική εξέταση έδειξε ότι το σκυλί της είχε κατασπαράξει μεγάλο μέρος του προσώπου της, ενώ οι δύο γάτες της δεν την άγγιζαν.\nΜεταξύ των περιπτώσεων που αναφέρθηκαν στα εγκληματολογικά περιοδικά, οι περισσότερες σαρκοφαγίες περιλαμβάνουν σκύλους, αν και αυτό δεν είναι πάντα δεδομένο, αφού και γάτες έχει διαπιστωθεί ότι εκδηλώνουν ανάλογη συμπεριφορά.\n«Τα σκυλιά προέρχονται από λύκους», λέει ο Stanley Coren, ψυχολόγος που έχει γράψει βιβλία και φιλοξένησε τηλεοπτικές εκπομπές για τα σκυλιά. «Αν έχουμε μια κατάσταση όπου ο ιδιοκτήτης πεθαίνει και δεν υπάρχει πηγή τροφής, τι θα κάνουν; Πρόκειται να φάει οποιαδήποτε σάρκα βρει», αλλά αυτό θα συμβεί αν είναι πάρα πολύ καιρό πεινασμένα, όχι μέσα σε λίγα λεπτά από τον θάνατο του αφεντικού τους.\nΣύμφωνα με μελέτες η ψυχολογική κατάσταση ενός σκύλου, όταν χάνει το αφεντικό του, είναι να σπεύσει και να τον βοηθήσει. Στην αρχή γλείφει το πρόσωπο του ιδιοκτήτη του και γρυλίζει. Όταν όμως δει ότι αυτό δεν έχει αποτέλεσμα, τότε παθαίνει πανικό που μπορεί να το οδηγήσει στο δάγκωμα του προσώπου. Σύμφωνα με επιστήμονες από το δάγκωμα ο σκύλος μπορεί να οδηγηθεί στην τροφή αφού διεγείρεται με τη γεύση του αίματος.\n« Δεύτερη ημέρα λειτουργίας για...\nOnline θα ελέγχονται οι συναλλ... »\nΠάρος: Δείτε ποιες λαμπερές κυρίες...\nΕικόνες σοκ από τη Βηρυτό: Μια πόλη...\nΔιακομιδή 22χρονου από το λιμάνι τη...\nΈρευνες και εντοπισμός παρασυρόμενο...


ΔΥΤΙΚΟΙ ΚΟΡΙΝΘΙΑΚΟΙ ΟΡΙΖΟΝΤΕΣ Εδώ Δερβένι: 20 Απρ 2022\nΗ Λεπέν και η ακροδεξιά θα χάσουν την Κυριακή. Αλλά μαζί θα ηττηθεί και η Δημοκρατία\nΌταν 1 στους 2 Γάλλους θα ψηφίσουν τη Λεπέν, τι είδους ανακούφιση θα νιώσουμε με τη νίκη Μακρόν;\nΔεν αντιλαμβάνομαι γιατί κάποιοι πανηγυρίζουν που ο Εμανουέλ Μακρόν θα είναι πιθανότατα ξανά πρόεδρος της Γαλλικής Δημοκρατίας.\nΚι αυτό το λέω, προφανώς όχι γιατί πρέπει να συμβεί το τραγικό, δηλαδή να κυβερνήσει η ακροδεξιά Λεπέν.\nΑλλά γιατί αν ο Εμανουέλ Μακρόν και η «συμμαχία» για να αποφευχθεί η άνοδος της ακροδεξιάς στην εξουσία, λάβουν ποσοστό 51%, 52% ή 53%, ηττημένη θα είναι η Δημοκρατία.\nΚαι κερδισμένοι θα είναι οι λαϊκιστές, οι ακροδεξιοί, οι οπαδοί νεοφασιστικών, ρατσιστικών, ομοφοβικών θεωριών.\nΠερισσότεροι από 35 εκατ. Γάλλοι ψήφισαν στον πρώτο γύρο των εκλογών. Αν\nΜΥΣΤΙΚΟΣ ΔΕΙΠΝΟΣ- ΑΝΑΛΥΣΗ ΕΙΚΟΝΑΣ - ΧΡΙΣΤΙΝΑ ΓΕΩΡΓΑΝΤΟΠΟΥΛΟΥ\nΑΝΑΛΥΣΗ ΕΙΚΟΝΩΝ ΤΗΣ ΜΕΓΑΛΗΣ ΕΒΔΟΜΑΔΑΣ, απο την συμπολίτισσα μας Αγιογράφο [Πτυχιούχο Ανωτ.Σχολής Καλών Τεχνών] Χριστίνα Γεωργαντοπούλου,που μεταδόθηκε στη τηλεόραση SUPER TV.\nΤην Ανάλυση των εικόνων των Παθών του Κυρίου μας, Μυστικός Δείπνος, Σταύρωση, Αποκαθήλωση, Ανάσταση και Μη Μου Απτου, παρουσιάζει στην καμερα της εκπομπής της Μαίρης Νικολοπούλου, η συμπολίτισσα μας Αγιογράφος κ. Χριστίνα Γεωργαντοπούλου.\nΜέρος της ανάλυσης των Εικόνων από την Χριστινα Γεωργαντοπούλου στα βιντεο του Nikos Nikolopoulos που ακολουθούν:\nΠαναθηναϊκός- Λαμία 1-0 στον πρώτο ημιτελικό του Κυπέλλου - Όλα θα κριθούν στη Λαμία.\nΟ Παναθηναϊκός είχε την υπεροχή, ήταν καλύτερος, κέρδισε 1-0 τη Λαμία στη Λεωφόρο, κατά τον πρώτο ημιτελικό του Κυπέλλου Ελλάδος, αλλά όλα θα κριθούν στον αγώνα ρεβάνς της 27ης Απριλίου στη πρωτεύουσα της Φθιώτιδας. Κι αυτό διότι οι «πράσινοι» έχασαν πολλές ευκαιρίες και δεν μπόρεσαν να μετουσιώσουν σε γκολ την πίεση που άσκησαν στην άμυνα της Λαμίας.\nΟ Κυριάκος Μητσοτάκης ανακοίνωσε αύξηση του κατώτατου μισθού κατά 50 ευρώ από 1η Μαΐου. Από τα 663 ανεβαίνει στα 713 ευρώ.\nΟλυμπιακός Β'-Απόλλων Πόντου 2-0: «Καθάρισε» με Μπα και Κωστή\nΟ Ολυμπιακός Β' επικράτησε με σκορ 2-0 του Απόλλωνα Πόντου σε εξ αναβολής παιχνίδι για την 26η αγωνιστική της Super League 2. Οι Πειραιώτες μπήκαν ορεξάτοι στο παιχνίδι και με διάθεση να πιέσουν τους Θεσσαλονικείς. Μέχρι το 20' οι "ερυθρόλευκοι" είχαν τον πρώτο λόγο, αλλά από εκείνο το σημείο και μετά ο Απόλλων Πόντου έφερε το ματς στα ίσια και προσπάθησε να κερδίσει μέτρα\nΗ Κόρινθος πήρε νίκη στο Ξυλόκαστρο , Νίκησαν Τενεάτης Αθικίων κα Πέλοπας Κάτου.\nΠριν από λίγη ώρα ολοκληρώθηκε η φάση των PLAY OFF στο πρωτάθλημα της Α΄ κατηγορίας Κορινθίας.\nΚατά την σημερινή 10η και τελευταία αγωνιστική ο ΠΑΣ Κόρινθος, πέρασε νικηφόρα με το μίνιμουμ σκορ από το Ξυλόκαστρο επί του Ηρακλή Ξυλοκάστρου τερματίζοντας στην πρώτη θέση της βαθμολογίας . Στη δεύτερη θέση στους – 2 βαθμούς από τον ΠΑΣ τερμάτισε ο Τενεάτης Αθικίων που επικράτησε με ανατροπή ,στο ΔΑΚ, με 2 – 1 του ΑΟ Λουτράκι. Τέλος στην Τρίτη θέση της βαθμολογίας τερμάτισε ο Πέλοπας Κιάτου, μετά το νικηφόρο, με σκορ 2 – 0, πέρασμά του, από το Βέλο επί της τοπικής Ελλάδας.\nΓια να επικυρωθεί η βαθμολογία και να γίνει γνωστός ο πρωταθλητής, θα πρέπει να ανακοινωθεί η απόφαση της Επιτροπής Εφέσεων της ΕΠΟ για την αναμέτρηση Κόρινθος – Ηρακλής Ξυλοκάστρου. Αν απορριφθεί η έφεση του Ηρακλή, η βαθμολογία μένει ως έχει και η Κόρινθος παίρνει τον τίτλο.\nΑν η έφεση του Ηρακλή γίνει δεκτή, τότε πρωταθλητής θα είναι ο Τενεάτης με 19 βαθμούς, καθώς η Κόρινθος θα χάσει τους 3 βαθμούς που πήρε πρωτόδικα μέσω της ένστασης κατά του Ξυλοκάστρου και θα πέσει στους 18 στη δεύτερη θέση.\nΑΟ Λουτράκι 2 - 1\nΕλλάς Βέλου - Πέλοπας Κιάτου 0 - 2\nΕυχές από τον Σύλλογο Πυροπροστασίας Δασών Λουτρακίου - Περαχώρας\nSuper League 2: Νίκες για Λεβαδειακό, ΑΕΚ Β’ και Καβάλα – Ισοπαλία στην Κατερίνη\nΜόνο το τυπικό σκέλος απομένει για να σφραγίσει την πρώτη θέση στον νότιο όμιλό της Super League 2 ο Λεβαδειακός. Οι Βοιωτοί κέρδισαν με ανατροπή στο Αιγάλεω (2-1) και αποσπάστηκαν οκτώ βαθμούς από την Καλλιθέα (θα αγωνιστεί το Μεγάλο Σάββατο (23/4-14.00) στα Σπάτα με την ΑΕΚ Β’), ενώ απομένουν δύο αγωνιστικές για το φινάλε της περιόδου.\nΣπουδαία νίκη στην μάχη της παραμονής, πέτυχε η Καβάλα επί της Αναγέννησης Καρδίτσας (3-1). Η ΑΕΚ Β’ δεν χαρίστηκε στην Ιεράπετρα της οποίας επικράτησε με 2-1 στο Λασίθι. Ανοικτούς λογαριασμούς στην μάχη για τη σωτηρία άφησαν Πιερικός και Ολυμπιακός Βόλου με την ισοπαλία (2-2) στην Κατερίνη.\nΠλεύρης: Μπήκαμε στη φάση συνύπαρξης με τον κορονοϊό - Πώς θα κάνουμε Πάσχα και καλοκαίρι\nΜε «φόντο» το Πάσχα και τον κανονικό εορτασμό του μετά από δύο χρόνια στη χώρα μας, αλλά και την άρση όποιων περιορισμών παραμένουν, με εξαίρεση τη μάσκα, από την Πρωτομαγιά, σύσσωμο το υπουργείο Υγείας παρέθεσε συνέντευξη Τύπου με σκοπό να δοθεί αναλυτικά η επιδημιολογική εικόνα, να γίνουν συστάσεις για το Πάσχα που θα αποτελέσει το «κρας τεστ» για την απελευθερωμένη καλοκαιρινή περίοδο και να εξηγηθεί το σχέδιο αποκλιμάκωσης των μέτρων.\nΣυμβάσεις για έργα 1,2 εκατ. ευρώ υπέγραψε στην Κόρινθο ο Π. Νίκας / Μεταξύ των έργων η αναβάθμιση του δάσους του Πευκιά και η διαμόρφωση του γηπέδου Ροζενών.\nΣυμβάσεις για έργα, ύψους 1,2 εκατ. ευρώ, υπέγραψε στην Κόρινθο ο περιφερειάρχης Πελοποννήσου, Παναγιώτης Νίκας. Πρόκειται για έργα που αφορούν τον ιερό ναό του Αγίου Γεωργίου, στο Χιλιομόδι, για εργασίες αποκατάστασης του κατεστραμμένου από τον ”Ζορμπά”, οχετού στο χωριό Μεγάλος Βάλτος, για την αναβάθμιση του δάσους του Πευκιά και για την διαμόρφωση του γηπέδου Ροζενών, στο δήμο Ξυλοκάστρου – Ευρωστίνης.\nΣυγχρόνως, υπέγραψε και μία προγραμματική σύμβαση (250.000 ευρώ). για έργα στο γήπεδο των Αρχαίων Κλεωνών.\nΒλαντίμιρ Πούτιν: Το Πανεπιστήμιο Πελοποννήσου τον διέγραψε από επίτιμο διδάκτορα\nΤο Πανεπιστήμιο Πελοποννήσου αποφάσισε να αφαιρέσει τον τίτλο του επίτιμου διδάκτορα από τον Βλαντίμιρ Πούτιν. Ο Ρώσος πρόεδρος είχε λάβει τον σχετικό τίτλο το 2018, από το Τμήμα Ιστορίας Αρχαιολογίας και Διαχείρισης Πολιτισμικών Αγαθών.\nΗ σύγκλητος του Πανεπιστημίου Πελοποννήσου, έλαβε ομόφωνη απόφαση για την\nΤα κρούσματα κορονοϊού από την αρχή της πανδημίας στην Πελοπόννησο - Σήμερα 669 νέα κρούσματα ( 109 στην Κορινθία, 120 στην Μεσσηνία, 157 στην Αχαΐα.)\nΜείωση κρουσμάτων κορωνοϊού , σε σχέση με χθες, (-149) καταγράφηκε το τελευταίο 24ωρο, στην Πελοπόννησο. Συνολικά σήμερα παρατηρήθηκαν 669 νέες μολύνσεις , εκ των οποίων τρεις περιοχές (Κορινθία, Μεσσηνία και Αχαΐα ) καταγράφουν σήμερα μεγαλύτερο αριθμό νέων κρουσμάτων (386) σε σχέση με τις υπόλοιπες περιοχές (283).\nΗ Λεπέν και η ακροδεξιά θα χάσουν την Κυριακή. Αλλ...\nΠαναθηναϊκός- Λαμία 1-0 στον πρώτο ημιτελικό του Κ...\nΟ Κυριάκος Μητσοτάκης ανακοίνωσε αύξηση του κατώτα...\nΟλυμπιακός Β'-Απόλλων Πόντου 2-0: «Καθάρισε» με Μπ...\nΗ Κόρινθος πήρε νίκη στο Ξυλόκαστρο , Νίκησαν Τενε...\nΕυχές από τον Σύλλογο Πυροπροστασίας Δασών Λουτρακ...\nSuper League 2: Νίκες για Λεβαδειακό, ΑΕΚ Β’ και Κ...\nΠλεύρης: Μπήκαμε στη φάση συνύπαρξης με τον κορονο...\nΣυμβάσεις για έργα 1,2 εκατ. ευρώ υπέγραψε στην Κό...\nΒλαντίμιρ Πούτιν: Το Πανεπιστήμιο Πελοποννήσου τον...\nΚορονοϊός 20/4: 7.365 κρούσματα σήμερα, 64 θάνατοι...\nΕρώτηση στην Ευρωπαϊκή Επιτροπή από Ασημακοπούλου ...\nΔιάγγελμα Μητσοτάκη το απόγευμα για τον κατώτατο μ...\nΕπίδομα 200 ευρώ-ΕΦΚΑ: Η πλατφόρμα για τους χαμηλο...\nΞένια Παπασταύρου (ΟΠΕΚΑ) στην aftodioikisi.gr: Πο...\nΆννα - Μισέλ Ασημακοπούλου: Καλή Ανάσταση!\nΠΑΣΧΑΛΙΝΕΣ ΕΥΧΕΣ ΓΡΑΜΜΑΤΕΑ ΟΡΓΑΝΩΤΙΚΟΥ - ΔΙΕΥΘΥΝΤΗ...\nΕντυπωσίασε με τη παρουσία της στις φετινές Εορτές...


Ηλεκτρονικοί πλειστηριασμοί: Αυτά είναι τα ακίνητα που βγαίνουν από σήμερα στο σφυρί – News.gr\nΗλεκτρονικοί πλειστηριασμοί: Αυτά είναι τα ακίνητα που βγαίνουν από σήμερα στο σφυρί\nΣε πρώτη φάση βγαίνουν σε πλειστηριασμό 48 ακίνητα\nΤους οφειλέτες της Εφορίας οι οποίοι γύρισαν την πλάτη στη ρύθμιση των 120 δόσεων βάζει στο μάτι ο φοροεισπρακτικός μηχανισμός της ΑΑΔΕ επιστρατεύοντας όλα τα όπλα και κυρίως τις κατασχέσεις τραπεζικών λογαριασμών και τους πλειστηριασμούς ακινήτων. Στο κυνήγι των οφειλετών βρίσκονται και οι ράμπο του νεοσύστατου Κέντρου Είσπραξης Οφειλών Αττικής (ΚΕΟΦ Αττικής). Οι υπάλληλοι έχουν ήδη πιάσει δουλειά αναζητώντας τους οφειλέτες του Δημοσίου οι οποίοι αν και έχουν την οικονομική δυνατότητα είτε δεν εξοφλούν είτε δεν ρυθμίζουν τις οφειλές τους.\nΚατασχέσεις τραπεζικών λογαριασμών και πλειστηριασμοί ακινήτων βρίσκονται στην πρώτη γραμμή. Ηδη, έχει ξεκινήσει το σαφάρι της αναζήτησης των οφειλετών οι οποίοι διαθέτουν ακίνητη περιουσία. Το ηλεκτρονικό σφυρί των πλειστηριασμών θα αρχίσει να χτυπάει μετά από πολύ καιρό. Σε πρώτη φάση βγαίνουν σε πλειστηριασμό 48 ακίνητα (διαμερίσματα, μονοκατοικίες, οικόπεδα, αγροτεμάχια) που ανήκουν κυρίως σε μεγαλοοφειλέτες του Δημοσίου. Οσο περνάει ο καιρός η λίστα θα μεγαλώνει.\nΑπό το υπουργείο Οικονομικών δηλώνουν ότι το επόμενο διάστημα οι πλειστηριασμοί και οι κατασχέσεις θα πάρουν φωτιά ενώ αυτοί που μπαίνουν πρώτοι και καλύτεροι στο στόχαστρο είναι οι οφειλέτες που αγνόησαν τη ρύθμιση της τελευταίας ευκαιρίας των 120 δόσεων. Αυτό σημαίνει ότι τα πράγματα δυσκολεύουν περισσότερο για τους 1,8 εκατομμύρια οφειλέτες της εφορίας, οι οποίοι είναι ανοιχτοί στην επιβολή αναγκαστικών μέτρων, δηλαδή σε κατασχέσεις και πλειστηριασμούς. Σύμφωνα με τη νομοθεσία τα ακίνητα που θα βγουν στον πλειστηριασμό αναρτώνται στην ηλεκτρονική πλατφόρμα των συμβολαιογράφων 10 ημέρες πριν από την έναρξη της διαδικασίας.\nΗ τιμή εκκίνησης για τα ακίνητα των οφειλετών του Δημοσίου είναι η εμπορική αξία, η οποία προσδιορίζεται από τον δικαστικό κλητήρα ή ιδιώτη πιστοποιημένο εκτιμητή ακινήτων ανάλογα με την αξία του ακινήτου. Το ελληνικό Δημόσιο πληρώνει κάθε εκτιμητή από 150 έως 1.000 ευρώ ανάλογα με την αξία και την κατηγορία του ακινήτου. Στην περίπτωση που για δύο συνεχόμενες φορές ο πλειστηριασμός κηρυχθεί άγονος θα μειώνεται η αρχική τιμή πρώτης προσφοράς. Είτε με εισήγηση της Ανεξάρτητης Αρχής Δημοσίων Εσόδων είτε με εισήγηση οποιουδήποτε από τους επισπεύδοντες.\nΩστόσο, οι οφειλέτες έχουν τη δυνατότητα να σταματήσουν τους πλειστηριασμούς, αλλά και τα αναγκαστικά μέτρα που επιβάλλονται εις βάρος τους από τη φορολογική διοίκηση. Για να συμβεί αυτό πλέον θα πρέπει να εντάξουν τις οφειλές τους στην πάγια ρύθμιση τμηματικής εξόφλησης των οφειλών των 12 ή 24 δόσεων ανάλογα με το είδος της οφειλής και να την εξυπηρετούν. Δηλαδή να πληρώνουν κάθε μήνα το ποσό της δόσης που τους αναλογεί\n1. Στις 20 Νοεμβρίου βγαίνουν στον πλειστηριασμό δύο διαμερίσματα 88 τ.μ. και 122 τ.μ. αντίστοιχα τα οποία βρίσκεται επί της οδού Φοίβης και Αγγ. Μεταξά. Η τιμή πρώτης προσφοράς έχει ορισθεί στις 555.000 ευρώ.\n2. Στις 27 Νοεμβρίου βγαίνει στον πλειστηριασμό διαμέρισμα 123,95 τ.μ. με πάρκινγκ στη Λάρισα. Η τιμή πρώτης προσφοράς έχει ορισθεί στις 80.000 ευρώ.\n3. Στις 27 Νοεμβρίου βγαίνει στον πλειστηριασμό διαμέρισμα 123,95 τ.μ. με πάρκινγκ στη Λάρισα. Η τιμή πρώτης προσφοράς έχει ορισθεί στις 80.000 ευρώ.\n4. Αγροτεμάχιο 3 στρεμμάτων με δύο κατοικίες 268,58 και 245,67 τ.μ. με πισίνα βγαίνουν στον πλειστηριασμό και τα οποία βρίσκονται στην Αράχωβα. Τιμή πρώτης προσφοράς 930.000 ευρώ\n5. Tριώροφη οικοδομή 800 τ.μ. με υπόγεια πάρκινγκ 17 θέσεων και ισόγειο πάρκινγκ θέσεων εκπλειστηριάζεται στις 18 Δεκεμβρίου. τιμή πρώτης προσφοράς 2,65 εκατ. ευρώ.\nΥπουργείο Οικονομικών ελληνικό δημόσιο ΑΑΔΕ Εφορία 120 δόσεις


ΕΣΡ: Πρόστιμο 30.000 ευρώ στο Star για το «GNTM» - Οι ατάκες «δηλητήριο» | Reader\nΚορονοϊός - Κάλυμνος: Παράταση του καθολικού lockdown για ακόμα μια εβδομάδα\nΑπολογία Φιλιππίδη: Με την ηθοποιό είχαμε σχέση - Δεν έγινε τίποτα χωρίς τη θέλησή της\nΓλυκά Νερά: Αγγίζει τους δολοφόνους η ΕΛ.ΑΣ. - Στο στόχαστρο 30 παλιοί γνώριμοι\nΗλεία: Τον βρήκαν νεκρό στον κήπο του σπιτιού του\nΒάνα Μπάρμπα: «Κάτω τα χέρια από τον Φιλιππίδη, αρκετά πια» – Αντιδράσεις για την δήλωσή της\nΕΣΡ: Πρόστιμο 30.000 ευρώ στο Star για το «GNTM» - Οι ατάκες «δηλητήριο»\nΗ βαριά «καμπάνα» αφορά σε «ειρωνικό και περιφρονητικό σχολιασμό» στον περσινό, δεύτερο κύκλο του ριάλιτι μόδας.\nΤο ΕΣΡ (Εθνικό Συμβούλιο Ραδιοτηλεόρασης) έριξε πρόστιμο 30.000 ευρώ στο Star για Greece’s Next Top Model.\nΗ βαριά «καμπάνα» αφορά σε «ειρωνικό και περιφρονητικό σχολιασμό» στον περσινό, δεύτερο κύκλο του ριάλιτι μόδας, αλλά και σε «εξόχως προσβλητική εκφορά λόγου» τόσο από τους κριτές στις διαγωνιζόμενες όσο και από τις διαγωνιζόμενες.\nΣυγκεκριμένα, στην απόφαση αναφέρονται οι εξής διάλογοι:\nΕπεισόδιο της 9.9.2019:\nΕδώ πέρα δεν είσαι στο φωτογραφείο της γειτονιάς σου που πας να βγάλεις μία αναμνηστική φωτογραφία. Την καταλαβαίνεις τη διαφορά;\nΓιατί περπατάς τόσο αργά; Προσπαθείς να μας υπνωτίσεις Γιατί προσωπικά δε χρειάζομαι βοήθεια. Περπάτα ξανά γρήγορα! Γρήγορα είπα! Βιάζεσαι! Γρήγορα! Καίγεται το σπίτι σου, καίγεται! Γρήγορα!\nΛες κι εδώ είναι το make a wish … Εγώ σου δίνω και μία τρίτη επιλογή, αν θέλεις να το γλιτώσεις όλο αυτό το πράγμα, μπορείς να γυρίσεις πίσω και να πας στην έξοδο.\nΘα κόψουμε τα νύχια, τα μαλλιά θα τα αλλάξουμε και θα πάρουμε την Ελένη από τη γειτονιά και θα την κάνουμε μοντέλο\nΕπεισόδιο της 16.9.2019:\nΓιατί κοιτάς κάτω;\nΜάλλον κάτι έχασε.\nΦοβάται μην πέσει. Φοράει το έπιπλο (εννοεί τα ψηλά τακούνια).\nΔιαγωνιζόμενη: Δεν έχω περπατήσει ξανά. Δεν ξέρω να περπατάω.\nΠαίρνεις μόνο ταξί δηλαδή;\nΕγώ νόμιζα μπουσουλώντας\nΔιαγωνιζόμενη: Ήρθα για την εμπειρία.\nΈχουμε σερβίρει λίγο εμπειρία και στον μπουφέ. Μπορείς να πας να δοκιμάσεις λίγο εμπειρία και να ξανάρθεις.\n(κριτής απευθυνόμενος σε διαγωνιζόμενη που φαίνεται κάπως «επιθετική»): Δηλαδή τι θα κάνεις; Θα πηγαίνεις στα casting και θα τους δέρνεις;\nΘέλω να σου δώσω μία ευκαιρία να έρθεις στο bootcamp για να δούμε αν μπορούμε λίγο να σε λερώσουμε. Θέλω να δω αν μπορείς να λερωθείς.\nΔήλωση διαγωνιζόμενης εκτός πλατό: Θα της δείξω ότι όχι απλά μπορώ να λερωθώ, μπορώ να λασπωθώ από την κορφή μέχρι τα νύχια και να της αποδείξω ότι μπορώ να κάνω τα πάντα.\nΕπεισόδιο της 20.9.2019:\nΈχεις μπερδέψει τη σχολή μόδας που πηγαίνεις με το μόντελινγκ».\n«Βαριέμαι απίστευτα. Γεια σου!» (απορρίπτει τη διαγωνιζόμενη)\n«Είδες φως και μπήκες»\n«Συνέχεια κάνεις duckface. Ξεκόλλα.»\n«Θα σου έλεγα ναι, αλλά τώρα θα σου πω όχι για να μείνεις σπίτι με τη μαμά σου».\nΠω ρε μαλ…α (μπιπ) το ζώο.\nΚοίτα… Από άποψη στρατηγικής, ναι ok λειτουργεί. Είσαι σε έναν διαγωνισμό, πας επί πτωμάτων να νικήσεις. Αυτό σε κάνει σκατάνθρωπο αλλά άμα πετυχαίνεις τον σκοπό σου, δικαίωμα σου.\n… επιτέλους ξεδιπλώθηκε το φίδι και μίλησε.\nΠαρουσιάζεται σαν το κοριτσάκι με το φωτοστέφανο και είναι ο διάολος ο μεταμορφωμένος.\nΘέλω λίγο να δώσω χρόνο στον εαυτό μου να πάρω πληροφορίες και …. όταν θα φτάνει η στιγμή, προς τις δέκα;…. να αρχίσω να πυροβολώ.\n… γιατί άμα φύγει η μία από τις δύο μαύρο φίδι που σε έφαγε.\nΣου δίνω δύο επιλογές αυτή τη στιγμή. Ή τα μαζεύεις εσύ ή στα μαζεύω εγώ. Πες μου που είναι η βαλίτσα σου και στα μαζεύω εγώ. Έχω όλη την καλή διάθεση να σου μαζέψω τα πράγματα. Είμαστε πέντε και οι πέντε δεν σε θέλουμε.\nΕίναι ό,τι πιο διπρόσωπο έχω δει.\nΗ Ελευθερία είναι κουτοπόνηρη. Ξεκάθαρα.\nΗ Νίνα είναι καθυστερημένη.\nΈπρεπε κάποια στιγμή να κλείσει στόματα η Κάτια και να κλείσει και το συγκεκριμένο στοματάκι. Της Γκλόριας. Οπότε μπράβο Σουζάνα. Ήτανε τέλειο match-up αυτό.\nΣκοπός μας είναι να τις αποδεκατίσουμε όλες.\n«Θα τις γαμ…ουμε! (μπιπ)\nΈχεις το ίδιο ύφος με τη γαλοπούλα.\nΌπως αναφέρεται στο κείμενο: «Υπό τα εκτεθέντα, η συμπεριφορά και η εκφορά λόγου των κριτών προς τις διαγωνιζόμενες δεν ήταν κόσμιες και ευπρεπείς, σε κάποιες δε περιπτώσεις ήταν εξόχως προσβλητική προς αυτές, ενώ ορισμένα σχόλιά τους χαρακτηρίζονταν από ειρωνεία και περιφρόνηση που δεν ήταν αναγκαία για την έκφραση της γνώμης τους\nκαι την αιτιολόγηση της ψήφου τους.\nΗ παρακίνηση και η εξώθηση των διαγωνιζομένων σε στρατηγικές "εξολόθρευσης" των αντιπάλων τους και η κατ’ αυτό τον τρόπο προβολή ενός προτύπου "αφανισμού" των τρίτων, για την επικράτηση ενός, αντιβαίνει, κατά τα δεδομένα της κοινής πείρας, στην ηθική και υγιή συμπεριφορά που κατά κανόνα οφείλουν να επιδεικνύουν τα άτομα μίας κοινωνίας. Ως εκ τούτου, η εκτεταμένη προβολή της μεθοδευμένης, στρατηγικής συμπεριφοράς των διαγωνιζομένων, που στόχευε στην επικράτηση του ενός, και η προβολή σκηνών και διαλόγων έντονης εχθρότητας, αντιπαλότητας και μίσους, που γι’ αυτό το λόγο δημιουργήθηκε μεταξύ τους, συνέβαλαν στην υποβάθμιση της εκπομπής».


Πόσο συχνά πλένεις τα Σεντόνια σου ; Συμβουλές για πλύσιμο σεντονιών | Manola Home Creations\nΓρήγορες Συμβουλές | Σεντόνια\nΠερνάμε το ένα τρίτο της ζωής μας στο κρεβάτι μας, αφήνοντας πίσω 56 ώρες την εβδομάδα ιδρώτα, λάδι σώματος και νεκρά κύτταρα του δέρματος. Λοιπόν, πόσο συχνά πρέπει να ξεπλένουμε αυτή τη συσσώρευση; Και ποιος είναι ο καλύτερος τρόπος για να το κάνετε αυτό;\nΓια να κρατήσετε τα ακάρεα σκόνης και άλλα αλλεργιογόνα στην άκρη, σας προτείνουμε να πλένετε και να αλλάζετε τα σεντόνια σας μία φορά την εβδομάδα.\nΤα σεντόνια χρειάζονται πολύ χώρο για να καθαριστούν, οπότε καλό θα ήταν να μην παραγεμίσουμε το πλυντήριο. Ποτέ μην τυλίγετε τα σεντόνια γύρω από τον αναδευτήρα – θα σκίσουν και θα τσαλακωθούν.\nΠλύνετε τα σεντόνια ξεχωριστά για να μην μπλέκονται με άλλα ρούχα. Εάν επιλέξετε να πλύνετε άλλα ρούχα με σεντόνια, βεβαιωθείτε ότι είναι ελαφριά και παρόμοια στο χρώμα.\nΕνώ τα βαμβακερά σεντόνια είναι ασφαλή για πλύσιμο σε οποιονδήποτε κύκλο, ελέγχετε πάντα πρώτα την ετικέτα φροντίδας για οδηγίες πλύσης.\nΤα λευκά σεντόνια πλένονται στη μέγιστη θερμοκρασία των 60 βαθμών κελσίου ενώ τα σκούρα σεντόνια, για να μην ξεθωριάσουν χρησιμοποιήστε κρύο νερό για να πλύνετε και να ξεπλύνετε, προτείνουμε να πλένονται στη μέγιστη θερμοκρασία των 40 βαθμών κελσίου. Δεν ξεχνάμε πως οι υπερβολές στο πλύσιμο προκαλούν ταχύτερη φθορά.\nΜεταξωτά και Σατέν σεντόνια\nΘα θελήσετε να χρησιμοποιήσετε ένα απορρυπαντικό ειδικά κατασκευασμένο για ευαίσθητα υφάσματα όταν πλένετε μεταξωτά και σατέν σεντόνια. Για αυτά τα αποκλειστικά υλικά, φροντίστε να τα πλένετε σε κρύο νερό. Μην αναμιγνύετε βαρύτερα υφάσματα με τα μεταξωτά.\nΜην χρησιμοποιείσετε λευκαντικά ή άλλα χημικά, καθώς αυτό μπορεί να προκαλέσει βλάβη στα ευαίσθητα υφάσματα. Όταν ολοκληρωθεί η πλύση, μην τα στεγνώσετε σε ζεστό στεγνωτήριο (αν δεν υπάρχει βέβαια άλλη επιλογή φροντίστε να το στεγνωτήριο να είναι σε ρύθμιση χωρίς θερμότητα).\nΛεύκανση ή Προ επεξεργασία;\nΗ προ επεξεργασία των λεκέδων είναι ένας καλός τρόπος για να βεβαιωθείτε ότι αφαιρούνται οι μικροί λεκέδες.\nΓια μεγαλύτερους λεκέδες ή για λεύκανση, η χλωρίνη ή ένα λευκαντικό ασφαλές για το χρώμα, λειτουργεί καλύτερα.\nΠάντα τα πλένουμε πριν την πρώτη χρήση τους μόνα τους. Χρησιμοποιήστε ένα φλιτζάνι μαγειρική σόδα για να ξεκινήσετε το πλύσιμο (στους 30 βαθμούς) και στη συνέχεια προσθέστε ένα φλιτζάνι λευκό ξύδι στον κύκλο έκπλυσης. Μετά από αυτό το πλύσιμο τα σεντόνια θα είναι έτοιμα για χρήση.\nΜην αναμιγνύετε πετσέτες στο πλύσιμο με σεντόνια, καθώς η τραχύτητα των πετσετών θα λειτουργήσει σαν γυαλόχαρτο και θα προκαλέσει ταχύτερη φθορά των σεντονιών. Οι πετσέτες μπορούν επίσης να παράγουν χνούδι που θα καταλήξει να καλύπτει τα σεντόνια σας.